RCL Syst: Nova e-fiskalizacija | PC Press\nRCL Syst: Nova e-fiskalizacija\nKako nove tehnologije iz dana u dan napreduju, tako se javlja potreba za unapređivanjem trenutnih sistema. Ovoga puta na redu se našao model fiskalizacije. Mi u RCL Syst-u se uvek trudimo da idemo u korak s promenama i da svojim softverskim rešenjima odgovorimo trenutnim potrebama i zahtevima tržišta.\nIako smo svedoci da u prethodnom periodu, od trenutka kada je donet novi zakon i kroz sam proces akreditacije, nije bilo jednostavno, uspeli smo da opravdamo ukazano poverenje naših klijenata. Ponosno možemo reći da imamo više rešenja koja je već sertifikovala Poreska uprava i u skladu su s novim zakonom, tako da ćemo svim poreskim obveznicima biti pouzdan partner i olakšati im prelazak na novi model fiskalizacije.\nJedno od naših trenutnih rešenja xBLAG, koje je akreditovano kao ESIR, među prvima je još pre dva meseca izdalo račun u skladu s novim zakonom o fiskalizaciji na Međunarodnom sajmu knjiga. Možemo reći da su tamošnji kupci zainteresovano proveravali svoje račune skenirajući QR kodove i da su imali prve dodire s novom fiskalizacijom. Jedna smo od firmi, koja je uz akreditovan ESIR razvila i sertifikovala obavezan lokalni procesor fiskalnih računa u obliku softverskog rešenja.\nFoxCreek LPFR je moguće instalirati na bilo kom računaru s Microsoft Windows operativnim sistemima i podržava rad sa svim ESIR rešenjima, koje je sertifikovala Poreska uprava i koriste http protokol za komunikaciju. Funkcioniše kao lokalni Web server i omogućuje nesmetanu fiskalizaciju računa 24 h dnevno.\nKorisnicima daje mogućnost upravljanja iz moderno dizajniranog korisničkog panela, i čuvanje podataka o poslovanju uz najviše nivoe bezbednosti. Kreiran je u skladu sa zahtevima propisanim novim zakonom, održavajući komunikaciju sa sistemom za upravljanje fiskalizacijom (SUF) Poreske uprave i bezbednosnim elementom (BE). Na našem sajtu je svim zainteresovanim korisnicima dostupno da preuzmu demo verziju i testiraju da li zadovoljava njihove potrebe. U ovom trenutku je nekoliko desetina korisnika već preuzelo ovo rešenje.\nI bez sertifikacije\nU skladu s potrebama koje su se javile u procesu nove fiskalizacije, došli smo na ideju da proširimo poslovanje i kreiramo softversko rešenje RCL Fiscal Middleware, namenjeno svim firmama bez sertifikovanog ESIR-a. Ovo rešenje se razvilo iz ideje da uštedimo vreme u procesu sertifikacije i plaćanja više elemenata. Paket objedinjuje dva prethodno pomenuta sertifikovana rešenja, xBLAG ESIR i FoxCreek LPFR. Proizvod omogućava korisnicima da se iz njihove aplikacije šalje fiskal fajl, koji je predefinisanog formata, u folder i naš sistem dalje štampa račun s registrovanjem računa na FoxCreek LPFR. Program u kome se generiše račun koji se šalje na fiskalizaciju ne mora biti sertifikovan, jer ceo proces rešava naš Rcl Fiscal Middleware.\nSpremni smo da svim poreskim obveznicima pružimo podršku i svaku vrstu pomoći u odabiru načina i tranziciji na novi model e-fiskalizacije, i učinimo ga što jednostavnijim. Znamo da je za korisnike često presudna i cena dostupnih rešenja, pa smo se i tu potrudili da stvorimo konkurentnu prednost. Pozivamo sve poreske obveznike koji nisu do sada rešili ovo pitanje da nam se obrate ukoliko im je potrebna podrška ili imaju bilo kakvo pitanje u vezi s novom fiskalizacijom i da spremno dočekamo 30. april.\nAko imate još neka pitanja, slobodno nas kontaktirajte na: office@rclsyst.rs\nViše informacija možete dobiti na našim WEB stranama:\nTagovi: Fiskalizacija, PDV, poreska uprava, Račun\n← Kreatori uređaja za održavanje sladoleda tuže McDonald’s\nMotorola Moto G31: Bez stresa po budžet →


Tanjug 19. januara 2021. 18:59\nPODGORICA – Savet za odbranu i bezbednost Crne Gore odobrio je danas učešće pripadnika Vojske Crne Gore u međunarodnim vežbama u 2021. godini.\nTo je saopšteno nakon sednice kojom je predsedavao predsednik Crne Gore Milo Đukanovic, a u čijem radu su učestvovali članovi Saveta, predsednik skupštine Aleksa Bečić i predsednik Vlade Zdravko Krivokapić, a po pozivu i ministarka odbrane Olivera Injac, prenele su podgoričke „Vijesti“.\nPosebno su razmatrana pitanja od značaja za angažovanje Vojske Crne Gore u međunarodnim misijama.\nImajući u vidu da su predlozi o daljem angažovanju u misijama u Savet stigli pre formiranja nove Vlade, postignuta je saglasnost da se oni vrate Ministarstvu odbrane za dodatno usaglašavanje, a da će Savet uskoro zakazati novu sednicu.\nSavet će razmatrati i postavljenja i razrešenja oficira na ključnim pozicijama u Vojsci Crne Gore, navodi se u saopštenju nakon sednice.\nDodaje se da je predstavljen i Izveštaj o učešću pripadnika Vojske Crne Gore u međunarodnim vežbama u 2020. godini.\nČlanovi Saveta informisani su da je Vojska Crne Gore, s obzirom na pandemiju kovid-19, od planiranih 19 međunarodnih vojnih vežbi učestvovala na dve u inostranstvu i jednoj u Crnoj Gori.\nU zaključku je konstatovano da nije umanjena spremnost pripadnika Vojske Crne Gore za izvršenje namenskih zadataka, što potvrđuje i doprinos koje su jedinice dale kroz saradnju sa drugim institucijama u borbi protiv pandemije korona virusa.


Istorija: BMW 507\n24 Jun 2013 - 09:05 Istorija Link\nIma dobrih stvari koje pored kvaliteta i lepote, nikada nisu postale popularne...\nU bogatom svetu klasičnih automobila, neki modeli su se istakli i postali slavni zahvaljujući velikom komercijalnom uspehu. Ford Model T ili Volkswagen Buba su najočigledniji primeri. Sa druge strane, postoje automobili sa, praktično nikakvim uticajem na tržište, ali sa tolikom posebnošću, stilom i nebrojenim kvalitetima, koji su u startu postali klasici i dobili visoko mesto u automobilskoj hijerarhiji. Nažalost, u ovu drugu grupu spada i BMW 507 jedan od najboljih modela čuvene fabrike iz Minhena i jedno od njenih najvećih tržišnih razočarenja, što je velika šteta znajući mnoge vrline ovog automobila.\nIstorija: Rolls Royce Silver Shadow\n24 Jun 2013 - 00:22 Istorija Link\nVolvo LCP 2000 - koncept koji je bio ispred svog vremena\n5 Jun 2013 - 08:01 Istorija Link\nPoslednjih godina svedoci smo trke za unapređenjem bezbednosti vozila, a posebno efikasnosti, koja postaje dominantan faktor na tržištu.\nIstorija: Mercedes 230SL\n3 Jun 2013 - 08:45 Istorija Link\nSportski automobili za koje sigurno niste čuli\n3 Jun 2013 - 07:30 Istorija Link\nMoćnu automobilsku industriju je teško izgraditi. Potrebna je snažna ekonomija u zemlji da bi se nešto takvo postiglo pa su slučajevi pokretanja proizvodnje automobila u slabije razvijenim državama prilično nepoznati van njihovih granica. Donosimo vam pet neobičnih automobila za koje su i najzagriženiji ljubitelji automobila retko kada čuli.\n21 Maj 2013 - 20:21 Istorija Link\nSve poznate vrednosti političkog proleća 1968. godine, kao što su pobuna, slobodarski duh, mašta i bezbrižnost, objedinio je model Citroën Méhari. Predstavljen je javnosti 16. maja 1968. godine na terenima za golf u mestu Deauville, Francuska, pod imenom Citroën Diane 6 Méhari, iznenadivši sve okupljene.\nFiat Uno napunio 30 godina (+ video)\n7 Maj 2013 - 22:05 Istorija Link\nNavršava se 30 godina od početka proizvodnje jednog od najuspešnijih italijanskih automobila svih vremena – Fiata Uno. Zamenio je takođe uspešni model 127, osvajača titule Evropski automobil 1972. godine, na čijoj je osnovi 1980. napravljen Yugo 45.\nKako je Jaguar XJ41 mogao da postane F-Type\n4 Maj 2013 - 08:53 Istorija Link\nNije neka posebna tajna da su u Jaguaru godinama, da ne kažemo decenijama, razmišljali o nasledniku legendarnog sportskog modela E-Type. Uostalom, ako neko odluči da ponudi sjajan i atraktivan sportski auto u cenom razumnoj kategoriji, nije mu za zameriti.


Blog - SOLARNI KOLEKTORI\nSolarni kolektori, najjednostavnije objašnjeno predstavljaju prijemnike solarne energije, koji kroz proces upijanja solarne energije direktno vrše proizvodnju toplotne energiju.\nDrugim rečima, solarni kolektori solarnu energiju direktno pretvaraju u upotrebljivu toplotnu energiju.\nToplotna energija koju proizvedu solarni kolektori, u ogromnoj većini slučajeva se koristi za zagrevanje sanitarne vode čija potrošnja se obavlja u domaćinstvima. Međutim, toplotna energija koju proizvedu solarni kolektori, može se upotrebljavati i u svrhu zagrevanja prostora, tačnije za zagrevanje unutrašnjosti objekta na kojem su montirani solarni kolektori.\nUkoliko je cilj upotrebe solarnih kolektora stvaranje toplotne energije koja će se koristiti za zagrevanje santarne vode, u tom slučaju, solarni kolektori moraju biti direktno povezani sa bojlerom. Recimo četvoročlana porodica koja ima prosečne potrebe za potrošnjom sanitarne vode, kako bi ostvarila svoje potrebe, dovoljno je da na svom stambenom objektu ima montirana dva solarna kolektora i da ta dva solarna kolektora budu povezana sa bojlerom čiji je kapacitet 200 l.\nUkoliko je cilj upotrebe solarnih kolektora zagrevanje unutrašnjeg prostora, na stambeni objekat od recimo 100 m2, potrebno je montirati, to jest ugraditi 10 solarnih kolektora.\nKako bi solarni kolektori maksimalno kvalitetno mogli da obavljaju svoju funkciju i kako bi samim tim mogli da proizvode što veću količinu toplotne energije, preporučljivo je da se oni montiraju, to jest ugrađuju na južnu stranu krovne površine objekta i to pod nagibom od oko 20 do oko 70 stepeni.\nTakvim načinom ugradnje solarnih kolektora, ostvaruje se najdugotrajnije i najefikasnije upijanje solarne, to jest sunčeve energije, kao i najdugotrajnija i najefikasnija proizvodnja toplotne energije.\nOno što je takođe važno napomenuti u vezi sa solarnim kolektorima, jeste da se oni prema vrsti kojoj pripadaju mogu definisati kao pločasti i kao vakuumski solarni kolektori.\nPrema savetima stručnjaka, ugradnja i uopšteno upotreba vakuumskih solarnih kolektora poseduje određen niz prednosti u odnosu na ugradnju i na upotrebu pločastih solarnih kolektora.\nNaime, solarni kolektori imaju bolju izolaciju unutar cevi i na taj način, njihova upotreba gubitak proizvedene toplotne energije svodi na minimalnu moguću meru.


Sentić pohvalio napredak Crne Gore na putu EU i NATO integracija | EUME\nNaslovnica Info Press info Sentić pohvalio napredak Crne Gore na putu EU i NATO integracija\nSentić pohvalio napredak Crne Gore na putu EU i NATO integracija\nSentić i Numanović\nMinistar za ljudska i manjinska prava dr Suad Numanović razgovarao je danas sa otpravnikom poslova u Ambasadi Republike Kosovo u Crnoj Gori Srđanom Sentićem.\nMinistar Numanović istakao je da su odnosi između država prijateljski i i dok je dinamika saradnje sve snažnija. Crna Gora i Republika Kosovo imaju uspješnu i kvalitetnu saradnju u regionalnim okvirima. Tom prilikom izrazio je i žaljenje još jednom zbog neprimjerene incidentne situacije nedavnog paljenja zastave ispred Ambasade Kosova.\nMinistar je rekao da bilateralnu saradnju sa Republikom Kosovo vidi kao vrlo uspješnu, te da takvi izdvojeni slučajevi neće narušiti kvalitetne odnose koji postoje između država.\nNa sastanku je istaknuto pitanje Ustavnog pozicioniranja crnogorske manjine na Kosovu. Izraženo je obostrano zadovoljstvo povodom sadržaja i kvaliteta međudržavnih odnosa koji je potvrđen kako kroz kontinuiran politički dijalog tako i kroz intenzivirane vidove saradnje u svim sektorima.\nNa sastanku je konstatovano da su redovne bileteralne konsulacije vrlo značajne za uspostavljanje novih modela regionalnog povezivanja.\nSentić je ocijenio da su i Crne Gora i Republika Kosovo vrlo posvećene daljem unapređenju regionalne saradnje i posebno istakao značaj razmjene znanja i iskustava iz procesa evropskih integracija iz kojih Crna Gora može da podijeli svoje primjere dobre prakse.\nOn je pohvalio napredak Crne Gore na putu EU i NATO integracija i naglasio da je Crna Gora primjer dobrog susjeda i prijatelja, i prije svega strateškog partnera.\nNarednog mjeseca u Prištini će se održati značajna međunarodna konferencija, na koju je ministru upućen poziv za učešće, a koja je ocijenjena kao visoko značajna prilika za razmjenu iskustava i dobre prakse u oblasti jačanja uloge žene u promovisanju međuvjerskog dijaloga i borbi protiv nasilnog ekstremizma.


Saradnja sa AP Vojvodinom – put za razvoj | Banjaluka.net\nSaradnja Razvojnog i Garancijskog fonda Autonomne Pokrajine /AP/ Vojvodine bi trebalo da se proširi i na Garantni fond Republike Srpske, kao značajne finansijske institucije, čime bi bio trasiran put ka boljim vremenima za stanovnike Srpske, rečeno je poslije današnjeg sastanka predstavnika pomenutih fondova u Banjaluci.\nDirektor Garancijskog Fonda AP Vojvodine Đorđe Raković rekao je da ovaj fond ima dugogodišnju uspješnu saradnju sa Garantnim fondom Srpske.\n“To je razlog zbog čega smo sa kolegama iz Razvojnog fonda AP Vojvodine organizovali inicijalni sastanak kako bi našim porijateljima iz Srpske predložili ulazak u `Zeleni klimatski fond`, najveću finansijsku instituciju u svetu”, izjavio je Srni Raković.\nOn je naglasio da se svi fondovi, kako u Srbiji tako i u Srpskoj, okreću novom trendu-ekonomskom finansiranju energetske efikasnosti.\n“Ovo je prvi preliminarni sastanak i nadamo se uspešnoj saradnji u budućem periodu”, rekao je Raković.\nDirektor Razvojnog fonda AP Vojvodine Goran Savić rekao je da dva vojvođanska fonda sarađuju godinama i da su na temelju toga i došli u Banjaluku kako bi nastavili saradnju i sa Garantnim fondom Srpske.\n“Saradnja se odnosi na najnovije ekonomske trendove u svetu, odnosno prvi samit održivosti na zapadnom Balkanu koji će biti održan u septembru u Vojvodini. Cilj je da zajedno okupimo lidere iz političkog i javnog sektora i poslovnog svijeta regiona i defiišemo pravac razvoja ka klimatski održivoj ekonomiji”, naveo je on.\nOn je istakao da su sredstva koja su primarno namijenjena klimatskoj akciji sredstva iz Zelene agende zapadnog Balkana u kojem EU opredjeljuje devet milijardi evra za region.\n“Mi smo spremni da ta sredstva iskoristimo kroz klimatsku akciju, uključujući dekarbonizaciju, energetiku i mobilnost, cirkluarnu ekonomiju, zaštitu prirodnih bogatstava regiona i borbu protiv zagađenja”, istakao je Savić.\nPrema njegovim riječima, agenda je samoostvariva uz sinergiju ključnih aktera regiona, kao što je i Garantni fond Srpske.\nDirektor Garantnog fonda Republike Srpske Radivoja Krčmar rekao je da je saradnja sa kolegama iz AP Vojvodine veoma dobra te da se radi “na svim frontovima”.\nPrema njegovim riječima, važna su iskustva Vojvodine, koja je veliki proizvođač hrane i Garancijski fond te pokrajine podržava privredu.\n“Prenijeli smo im i naša iskustva. Kovid program koji je kreirala Vlada Srpske i koji sprovodimo ide planiranim tempom i dobro funkcioniše”, rekao je Krčmar, dodavši da je konferencija, koja je najavljena za septembar, velika šansa za Republiku Srpsku.


Severna Koreja ne želi da je porede sa Iranom - 21.07.2015, Sputnik Srbija\nSeverna Koreja je saopštila danas da nije zainteresovana za postizanje nuklearnog sporazuma, kakav je postigao Iran, insistirajući na tome da je ona već zemlja... 21.07.2015, Sputnik Srbija\n09:00 21.07.2015 (Osveženo: 16:19 05.10.2015)\n© AFP 2022 / JUNG YEON-JESeverna Koreja\nSeverna Koreja je saopštila danas da nije zainteresovana za postizanje nuklearnog sporazuma, kakav je postigao Iran, insistirajući na tome da je ona već zemlja koja poseduje nuklearno naoružanje i da nije logično da se poredi sa Iranom.\nNedelju dana posle istorijskog sporazuma sa Iranom da ograniči svoj nuklearni program u zamenu za skidanje sankcija, vlasti Severne Koreje su odbile svaku sugestiju da bi takav primer mogle da slede.\n„Severna Koreja uopšte nije zainteresovana da pregovara o jednostranom zamrzavanju ili demontiranju svojih nuklearnih postrojenja“, izjavio je portparol Ministarstva inostranih poslova, prenosi AFP.\n„Nelogično je porediti iranski nuklearni sporazum sa situacijom u Severnoj Koreji, koja je izložena stalnim neprijateljskim vojnim provokativnim aktima i najvećom nuklearnom pretnjom SAD“, dodao je portparol za zvaničnu agenciju KCNA.\nIran i Severna Koreja su saveznici od islamske revolucije 1979. godine, kada su za obe zemlje uvedene teške ekonomske sankcije zbog njihovih kontroverznih nuklearnih programa.\nSeverna Koreja lansirala sedam raketa u more\nSporazum postignut sa Iranom promoviše se kao mogući šablon za eventualne pregovore sa Severnom Korejom, a državni podsekretar SAD Vendi Šerman izrazila je nadu da će Pjongjang razmisliti o nuklearnom putu koji sprovodi.\nSeverna Koreja sprovela je tri uspešne nuklearne probe u 2006, 2009. i 2013. godini.


Vuk Jeremić o čekanju na agremane\nBeograd -- Srbija će odluku o agremanima ambasadorima Crne Gore i BiH doneti u skladu sa nacionalnim interesima i zakonskom procedurom, kaže šef diplomatije Vuk Jeremić.\nJeremić je, na konferenciji za novinare posle razgovora sa ministrom spoljnih poslova Luksemburga Žanom Aselbornom, upitan zašto kandidati za ambasadore Crne Gore i BiH još čekaju na potvrđivanje agremana, objasnio da se pre toga neće izjašnjavati o kandidatima za ambasadore ovih zemalja.\nMinistar >> Pročitaj celu vest na sajtu B92 << spoljnih poslova Srbije je rekao da, prema Bečkoj konvenciji, postoji obaveza čuvanja tajnosti podataka o kandidatima do donošenja odluke.\n"Iako neke zemlje izlaze u javnost sa svojim kandidatima za ambasadore i time krše Bečku konvenciju, Srbija se neće tako ponašati. Srbija će u skladu sa zakonskom procedurom i vodeći računa, pre svega, o svojim nacionalnim interesima i nacionalnom dignitetu doneti odluku u svakom konkretnom slučaju", rekao je on.\nUpitan o angažovanju agencije za lobiranje u SAD za potrebe Srbije, Jeremić je rekao da institucije Vlade Srbije u ovom trenutku imaju nekoliko kompanija sa kojima rade u nekoliko zemalja.\n"Ima ih više, ne znam tačno na koju mislite, ali generalno mislim da je dobro imati što je moguće bolji angažman u međunarodnim centrima u okviru kojih vam je neophodno razumevanje i sa kojima je potrebno da se angažujete radeći na ostvarivanju onog što vlada definiše da je nacionalni interes", rekao je on.\nJeremić nije želeo da komentariše odluku suda u Australiji da uvaži žalbu Dragana Vasiljkovića, poznatog kao kapetan Dragan, na odluku o izručenju Hrvatskoj.\nOn je naveo da bi to predstavljalo mešanje u unutrašnje stvari neke države, pošto je Vasiljković australijski državljanin, a odluku je doneo sud te zemlje.\nUpitan o ustavnim promenama u BiH, Jeremić je rekao da Srbija želi najbolje moguće odnose sa tom zemljom, koju smatra najbližim i najvažnijim susedom.\nOn je naveo da će Srbija nastaviti da podržava "sve što u skladu sa Ustavom BiH, koji predviđa i način promene ustava, odluče tri konstitutivna naroda i dva entiteta".


Počeli „mali radovi“ u čukaričkim naseljima | GO Čukarica\nPočeli „mali radovi“ u čukaričkim naseljima\nUređenjem parking prostora, staza, prilaza zgradama, platoa i ovog proleća opština Čukarica nastavlja sa „malim radovima“, koji mnogo znače za bolji kvalitet života u naseljima. Na predlog građana Čukarice „Mali radovi“ se sprovode na više od 60 lokacija, a već započete radove na uređenju parking prostora u Železniku, u Ulici Milorada Popovića obišao je predsednik opštine Čukarica Srđan Kolarić.\n„Uređenjem 30 parking mesta, na preko 600 m2 u Ulici Milorada Popovića, počinjemo sa „malim radovima“ za ovu godinu. Naše sugrađane smo pozvali da svojim predlozima učestvuju u kreiranju buxeta za 2019. godinu, i na osnovu tih predloga i potreba naših stanovnika, napravili smo plan radova koje sada sprovodimo“, rekao je predsednik opštine Čukarica.\nRadovi će se izvoditi i na uređenju prilaza na Umci, uređenju parking prostora preko puta vrtića u Ostružnici, kao i u Ulici Kneza Višeslava od broja 9 do 11. Na zahtev stanovnika Čukaričke padine, posebno izlazeći u susret roditeljima koji sa malom decom idu na Adu Ciganliju, opština uređuje prilaznu stazu ka jezeru. Planirano je i asfaltiranje staze pored Fakulteta za sport, i to od Ulice Dimitrija Avramovića prema autobuskoj stanici u Blagoja Parovića. Takođe, u Žarkovu, u Trgovačkoj ulici, biće sanaran parking kod Maksija, a u Sremčici u Dvoržakovoj radiće se na uređenju stepeništa.


POLICIJA KREĆE U MASOVNU AKCIJU ŠIROM SRBIJE: Tajna knjiga sa spiskovima za hapšenje, na listi mafijaši, političari | Najnovije vesti - Srbija danas\n07.04.2021. • 20:44 Srbija Danas/Srpski telegraf\nPOLICIJA KREĆE U MASOVNU AKCIJU ŠIROM SRBIJE: Tajna knjiga sa spiskovima za hapšenje, na listi mafijaši, političari\nPolicija uskoro kreće u veliku akciju čišćenja Srbije od svih vidova kriminala\nPrema dostupnim informacijama, nakon višemesečnog prikupljanja operativnih i obaveštajnih podataka, kompletirana je tajna knjiga MUP u kojoj su za svaku od 150 opština i svaki od 23 grada taksativno navedene glavne kriminalne grupe i pojedinci koji deluju na tom području. Akcija će se sprovesti po podacima iz ovih papira, a knjiga se drži u tajnosti upravo zbog mafije, kako se ne bi desilo da procure detalji i kriminalci tako saznali da su na meti policije.\n- Knjiga je napravljena zaista mukotrpnim radom, koji je, praktično, počeo onog trenutka kada je na čelo Ministarstva unutrašnjih poslova došao Aleksandar Vulin. U njoj je do detalja navedeno, ali i potkrepljeno odgovarajućim dokazima, ko se čime bavi u kom delu Srbije. To je ogroman broj imena, a na spisku su svi, od krupnih zverki i mafijaša preko biznismena i političara do lokalnih dilera narkotika, obijača kola, zelenaša i sličnih kriminalaca - objašnjava sagovornik iz vrha MUP.\nSaznanja je indirektno potvrdio upravo ministar Vulin, koji je poručio da je zadatak policije da svima onima koji su bezbednosno interesantni jasno poruči da na teritoriji naše zemlje ne mogu da se bave kriminalom i da će biti uhapšeni.\n- Postoji spisak bezbednosno interesantnih osoba koje se nalaze u svakoj opštini i zadatak policije je da ih sankcioniše. Padaće zbog utaje poreze, nelegalne gradnje, ilegalnog posedovanja oružja, dilovanja droge... Jedino je važno da se ti ljudi, u skladu sa zakonom, sklone s ulice - rekao je Vulin.\n- Merilo uspeha države u borbi protiv organizovanog kriminala je da svaka sledeća grupa bude manje opasna, lošije organizovana i da kraće traje.\nĐinđić naredio da se pravi bela knjiga\nNajpoznatija knjiga MUP koja se bavila kriminalcima je bela knjiga iz 2001. Ona je nastala tako što je Zoran Ðinđić u proleće 2001. tražio od MUP i DB da naprave pregled organizovanih kriminalnih grupa u Srbiji. Reč je bila o operativnim saznanjima MUP koja nisu mogla da predstavljaju dokaze, ali su mogla da budu predmet istraga. Nakon Đinđićevog ubistva, kada je pokrenuta akcija "Sablja", veliki broj pohapšenih podudario se s akterima bele knjige.\nU toj beloj knjizi nabrojano je 118 organizovanih kriminalnih grupa, sa ukupno 541 članom, a navedeno je i 205 "samostalnih izvršilaca".\n- Stavlja se akcenat na političare i državne funkcionere, čak i funkcionere SNS, direktore velikih preduzeća. MUP poseduje spisak ljudi iz tog sveta koji će biti privedeni pravdi. Pitanje je ako ne dana onda nedelje kada će biti procesuirani. Sve na bazi podataka prikupljenih u poslednjih četiri-pet meseci, otkad je Vulin na čelu ministarstva - ističe Vujačić i pojašnjava:\n- Da ne budem pogrešno shvaćen, ja sam jedan od osnivača SNS i član sam Glavnog odbora. Ne govorim ovo zato što mi je milo, nego zato što je mreža onih koji su se ogrešili o zakon nažalost, tačna.\nPrema saznanjima, u akciji koja je već dobila i svoje kodno ime, učestvovaće pripadnici MUP iz svih 27 policijskih uprava u Srbiji. Ipak, trenutno konkretnim saznanjima raspolaže izuzetno mali broj ljuudi od najvećeg poverenja.\n- Ranije ste imali da svaka opština u Beogradu ima svoj kriminalni klan. Očito je sada plan da se zaore od vrha do dna, sve do sitnih dilera koji prodaju drogu po pijacama i ispred škola. Ministar Vulin je rešio da obezbedi miran život građanima ma gde da žive, od velikih gradova do najmanjih sredina - ističe Spasić.\nhapšenje Mafija Akcija policija Srbija


"Prekrajali granice Srbije a govorili da su granice svetinja" | WebTribune\nHome SPEKTAR “Prekrajali granice Srbije a govorili da su granice svetinja”\nI 1991. iz Brisela i SAD su ponavljali da podržavaju teritorijalni intergitet i suverenitet Jugoslavije, navodi kolumnistkinja Nedeljnika Ljiljana Smajlović.\nOna je gostujući u Vestima Prve televizije navela da je teza koja se čula na forumu u Alpbahu da međunarodna zajednica pusti Srbe i Albance da sami reše problem “nešto novo i neobično”.\n“Do sada smo govorili da ne možemo sa Albancima jer oni imaju pomoć Amerike, možda je došlo do promena u Vašingtonu, možda su naše pozicije sada nešto bolje, pa Vučić može da govori ovako samouvereno. Zanima me šta on tačno ima u rukavu, jer očigledno Brisel i Vašington dozvoljavaju mogućnost da se nešto desi, ali mi ne znamo šta i jedva čekamo da vidimo kakve su im te korekcije i gde sui m te mape”, navela je ona.\nKako kaže, na pitanje korekcije granica, nemačka kancelarka je reagovala odmereno i “mlako”.\n“Dosad kad bi neko od Srba rekao mi razmišljamo da se od nekog otcepimo odgovor je uvek bio – svi smeju da se otcepe od Srba, Srbi ne mogu ni od koga. Mi sada vidimo dve stvari, jedna je da Velika Britanija, koja je uvek volela jako da se pita o svemu na Balkanu, ona ovoga puta po svemu sudeći u to nije bila uključena. Što se Merkel tiče ja mislim da je ona reagovala dosta ravno i sećam se ovakvog trenutka 1991. kada su svi ponavljali iz Brisela i Vašingtona da potpuno podržavaju teritorijalni integritet i suverenitet Jugolsavije, a onda su za čas promenili mišljenje. Uvek se govori ‘za nas su granice svetinja’. Kad su prekrajali granice Srbije, oni su i tada govorili da su za njih granice svetinja i da su protv menjanja granica”, naglasila je ona.\nNa najavu kosovskog ministra spoljnih poslova Bedžeta Pacolija da ide u SAD da razgovara sa Boltonom, smajlović kaže da Pacoli u Boltonu nema saveznika i podseća da je Trampov savetnik 2008. bio protiv nezavisnosti Kosova.


Slučaj jedne advokatice i njenog klijenta\nLegalizacija bespravno izgrađenih objekata unosan je posao. Kako za državu, koja će kroz takse u budžet uneti dosta novca, tako i za razne mahere koji bi u svemu samo da se malo okoriste\nŽivorad Petrović iz Smedereva, siroti penzioner sa penzijicom od 16.000 dinara, čuo je prošle godine da može da legalizuje svoj ranije podignuti objekat. Smatrao je da je bolje da ga u postupku zastupa neko tome vičan, pa se obratio advokatici Nadi Mitrović-Rakić sa kancelarijom u smederevskoj Omladinskoj ulici broj 6.\nKrajem maja Petrović odlazi kod ove advokatice i odnosi joj potvrde o plaćenoj kućarini još od 1962. kada je zgrada podignuta, kao i kupoprodajni ugovor za zemljište. Pošto je pregledala papire Mitrović-Rakić svog klijenta obaveštava da će ga to koštati 19.000 dinara, i on joj odmah isplaćuje traženu svotu. Uzevši novac, ona je samo pogledala na sat i, rekavši: "Žurim, imam suđenje", ispratila svog novog klijenta iz kancelarije ne izdavši mu nikakav račun.\nOd tada, evo već više od sedam meseci, Petrović nije od svoje advokatice dobio nikakvo obaveštenje o tome da li je i šta preduzeto u njegovom predmetu. Umesto nje na telefonske pozive bi se javljalo lice zaposleno u kancelariji, sa standardnim obaveštenjima da je gospođa na putu "u Pančevu, Novom Sadu", itd.\nKako se i dalje ništa nije dešavalo, Petrović je jednoga dana stao pred advokatsku kancelariju u želji da svoju pravnu zastupnicu vidi kada dolazi i da joj zatraži da mu vrati novac i dokumentaciju. Umesto toga, advokatica Mitrović-Rakić pozvala je policiju da privede nezadovoljnog klijenta.\nU policiji su imali razumevanja za Petrovićeve probleme i odmah su ga pustili. Od advokatice, međutim, ni posle toga ništa nije dobio, čak ni pošto se požalio disciplinskom tužiocu Advokatske komore Srbije.\nSada penzioner Petrović razmišlja - šta se desilo sa njegovom dokumentacijom i parama koje je platio? O čemu razmišlja advokatica Mitrović-Rakić, nikome nije poznato.


Teško do potpunog oporavka čak i u 2021. | SWOT\nVAŠINGTON – Globalnoj ekonomiji trebaće daleko duži period da se oporavi od šoka prouzrokovanog od virusa korona nego što se prvobitno mislilo, izjavila je čelnica Međunarodnog monetarnog fonda, naglašavajući opasnost od protekcionizma.\nKristalina Georigieva, generalna direktorka MMF-a rekla je da će Fond vjerovatno revidirati prognozu smanjenja BDP-a od 3% u 2020. godini, ali nije navela nikakve detalje. Samim time, to bi vjerovatno moglo dovelo i do promjene u prognozi Fonda o djelimičnom oporavku od 5,8% u 2021. godini.\nNaime, u intervjuu za agenciju Reuters, ona je rekla da na osnovu podataka koje dobijaju svakodnevno iz cijelog svijeta, stanje je daleko teže nego se očekivalo:\n“Očigledno je da to znači da će trebati daleko duži period da se svijet oporavi od krize”, kaće Georgieva, ne navodeći na koje podatke tačne misli.\nNaime, u aprilu je MMF, globalni zajmodavac prognozirao da će zatvaranje preduzeća i zaustavljanje rada kompanija zbog usporavanja širenja virusa dovesti svijet u najdublju recesiju još od Velike depresije 1930-ih. Međutim, podaci koji su od tada objavljeni, upućuju na još loših vijesti, kaže Georgieva.\nNarednog mjeseca MMF se priprema da objavi nove globalne projekcije. Globalni izgledi ostaju fokus ministara finansija naprednih ekonomija G-7, koji bi trebalo da se sastanu ovih dana, istina, ne direktno.\nGeorgieva kaže da je MMF trenutno fokusiran na sveprisutne rizike od visokog duga, deficita, nezaposlenosti, bankrota, povećanog siromaštva i nejednakosti tokom perioda oporavka. Međutim, ona kaže da ova kriza će ojačati digitalnu ekonomiju, povećavajući transparentnost, usljed čega će čak i male firme dobiti pristup tržištu.\nUpitana za obnovljene tenzije između SAD i Kine, dvije svjetske najveće ekonomije, Georgieva kaže da apeluje na ove zemlje da održe otvorenu komunikaciju ali i protok robe koji decenijama održavaju globalni rast.\n“Moramo održati trgovinski protok otvorenim, posebno kada je riječ o medicinskoj opremi, hrani te moramo vremenom naći put da prvaziđemo ono što se dešava zbog trenutne krize. Želimo da nastavimo da gradimo prosperitetnu budućnost za sve, prevazilazeći ožiljke koji mogu proizaći iz ove krize”, kaže Georgieva.\nNapetosti između Sjedinjenih Američkih Država i Kine porasle su posljednjih nedjelja, a zvaničnici obje strane su nagovijestili da bi teško postignuti sporazum koji je riješio 18-mjesečni trgovinski rat mogao da bude ugrožen svega nekoliko mjeseci nakon što je potpisan.\nGerogieva je upozorila protiv protekcionizma, što bi svakako bio rezultat ove krize.\n“Ne smijemo okrenuti leđa stvarima poput saradnje i trgovine koji omogućavaju da se troškovi roba i usluga snize, uz istovremeni rast prihoda, što omogućava smanjenje siromaštva u nekim zemljama”, kaže Georgieva.\nGeorgieva, koja ističe da je MMF i formiran da ojača finansijsku stabilnost, olakša trgovinu i smanji siromaštvo širom svijeta, trenutno dao hitnu finansijsku pomoć za 56 zemalja, te da će uskoro odlučiti o 47 dodatnih zahtjeva, što prije bude moguće.\nIz MMF-a poručuju da je do sada podijeljeno 21 milijardu dolara hitne finansijske pomoći, sa niskom kamatnom stopom.\nGeorgieva je rekla da bi Fond mogao da obezbijedi i grantove koji bi pomogli najsiromašnijim zemljama da pokriju svoje dugove za otplatu duga prema MMF-u do kraja godine. (THE ECONOMIC)


Kako je Van la Para prolazio protiv Totenhema, može li on da bude Milojevo iznenađenje? - Sportske.net\nJoš samo tri dana ostalo je do spektakla u Londonu.\nPoznatog Zvezdaša sramota zbog penala za Zvezdu!Ko prenosi Zvezdu protiv Totenhema i Partizan protiv Mančestera? Uživaćete!Gobeljić objasnio svoju ''spretnu reakciju'' kod gola, a onda se okrenuo TotenhemuRodić kaže da je bio penal, a Marković: "Nisam ga ni pipnuo!"Zvezda u laganom ritmu protiv Rada, ali opet sporni penali...\nFudbaleri Crvene zvezde u utorak od 21 čas gostuju ekipi Totenhema u Londonu, u meču trećeg kola Lige šampiona.\nPosle pobede nad Olimpijakosom (3:1), uz lošu formu ''Pevaca'' u poslednje vreme, srpski šampion ima čemu da se nada u dva predstojeća meča sa Totenhemom, a još jedan povoljan rezultat bi Zvezdu približio evropskom proleću.\nFudbaler koji ima najsvežija iskustva iz mečeva sa Totenhemom je Zvezdin letošnji novajlija, Holanđanin Radživ Van la Para, koji je u finišu prelaznog roka došao iz engleskog Hadersfilda.\nPoslednji susret sa Totenhenom, Van la Para je imao krajem septembra prošle godine, kada je njegov Hadersfild na svom terenu izgubio sa 2:0, a sadašnji Zvezdin fudbaler je svih 90 minuta odledao sa klupe za rezerve.\nNešto ranije, 3. marta prošle godine, Van la Para je odigrao svih 90 minuta za Hadersfild protiv Totenhema, ovoga puta u gostima, ali je i tada Totenhem slavio sa 2:0.\nNišta bolje Hadersfild nije prošao ni u jesen 2017, kada je Totenhem kao gost slavio sa 4:0, a Van la Para je i tada odigrao svih 90 minuta.\nDakle, Totenhem mu nije ostao u lepoj uspomeni, ali možda je utorak pravo vreme da se ova Van la Parina statistika protiv londonskog kluba konačno popravi.\nTeško je reći u kojoj meri će trener Milojević računati na njega, ali je za očekivati da se nađe bar na klupi za rezerve, kao potencijalni ''džoker'' u drugom delu meča.\n''Važno je da im ne damo da daju gol vrlo brzo, a posle 90 minuta da čekamo šansu, a kad ih dočekamo da ih iskoristimo i onda možemo da imamo dobar rezultat. Šansa je u napadu jer imamo dobre napadače i možemo da otvorimo prostor iza odbrane'', istakao je Van la Para, a prenosi ''Telegraf''.\nOn je već nekoliko meseci u Zvezdi, za to vreme stekao je i povoljne utiske o njenim navijačima.\n''Navijači Zvezde su odlični, bolji su nego prosečni, ali su i navijači u Engleskoj dobri'', poručio je Van la Para.


LSV: Srbija će ostati jedina država na Balkanu koja neće biti u EU | Autonomija\nLSV: Srbija će ostati jedina država na Balkanu koja neće biti u EU\n"Srbija do sada otvorila samo osam poglavlja u pregovorima o pristupanju, a Crna Gora čak 26"\nLiga socijademokrata Vojvodine (LSV) ocenila je danas da izjava v.d. premijera i ministra inostranih poslova Ivice Dačića da građani Srbije sve više gube poverenje u pristupni proces Srbije Evropskoj uniji predstavlja jasan signal da Vlada Srbije nema jasnu strategiju u procesu evropskih integracija.\n“Nedostatak jasne strategije vidljiv je na svakom koraku, a za to je najmanji krivac Evropska unija. Činjenica da je Srbija do sada otvorila samo osam poglavlja u pregovorima o pristupanju, a na primer Crna Gora čak 26, govori da je moguć i ozbiljniji pristup evropskim integracijama”, navodi se u saopštenju za javnost.\nOcenjuje se da je Dačićeva najava da će Srbija ovim tempom sva poglavlja zatvoriti za deset godina “veoma optimistična”.\n“Ako se nastavi politika ‘korak napred/korak nazad’, Srbija će ostati jedina država Balkana koja neće ni ući u EU”, naveo je LSV.\nTa stranka je ocenila da Srbija “luta” u spoljnoj politici, što se najjasnije uočava u neusaglašenosti spoljne politike Srbije sa EU po pitanju odnosa prema Ruskoj federaciji.\n“EU je sistem koji nije savršen, ali je članstvo u tom sistemu prilika da Srbija najzad postane država vladavine prava, koja će biti garantovana u snažnim institucijama. EU je i garant dobrih odnosa u regionu. Suprotno od EU stoje nesigurnost, vladavina nepravde i loši odnosi u regionu. Izbor je na nama! Brzinu pristupanja određujemo mi, a ne evropska administracija”, piše u saopštenju.


Telegraf\t16.06.2018 14:18\nLider Građanske inicijative Srbija, demokratija, pravda (GI SDP) Oliver Ivanović ubijen je u Kosovskoj Mitrovici na današnji dan pre pet meseci a ubice su i dalje nepoznate bez obzira na obećanja čelnika Srbije i Kosova da će ubistvo biti rasvetljeno.\nOliver Ivanović (1953 2018) ubijen je ujutro 16. janura ispred prostorija GI SDP sa šest metaka s ledja, iz automobila u pokretu.\n- Prošlo je 150 dana od ubistva, a niko nam nije javio ništa, ne znamo i nemamo ni jedan jedni detalj o toku istrage, ni mi ni porodica - rekla je Božovićeva.\n- Nama nije bitno da li će istragu voditi srpski, kosovski ili medjunarodni organi, važno nam je da se istina o ubistvu otkrije - rekla je Božović koja smatra da je sasvim neprofesionalno ako neko tek sada treba da poziva Kfor.\nBožović je izrazila nezadovoljstvo što im nadležni ni nakon pet meseci nisu vratili "risiver" koji je odnet tokom uvidjaja.\n- Ako su imali šta da vide, mogli su da vide za pet meseci i da nam vrate odnetu opremu - rekla je ona i dodala da danas svi žale što sami nisu pogledali snimke pre nego što ih je policija odnela.\nPredsednik Srbije Aleksandrar Vučić najavio je u četvrtak da će narednih dana izneti neke inforacije o ubistvu Ivanovića.\n- Neću sada da govorim o tome, ali narednih dana ću se obratiti narodu i reći i o drugim slučajevima vezanim i za Ivanovića i za neke druge stvari. Pa će se možda ljudi iznenaditi određenim informacijama koje saznaju - kazao je Vučić.


Forum sudija Srbije organizovao je osnovnu obuku posrednika u rešavanju sporova - medijatora\nForum sudija Srbije je u početkom oktobra 2020. godine organizovao osnovnu obuku posrednika u rešavanju sporova-medijatora. Obuci su prisustvovali naši članovi iz Beograda, kao i stručni saradnici iz Info službe za medijaciju Drugog osnovnog suda u Beogradu.\nSudija medijator stiče potrebna znanja da prepozna medijabilne predmete, da upućuje strane na medijaciju i pruža strankama u postupku potpune informacije o tome šta je medijacija i koje su njene prednosti. Sudije znanja i veštine medijatora mogu koristiti u sudskom postupku ukoliko strane žele da pregovaraju radi zaključenja sudskog porvnanja. Sudjije koje to žele mogu se baviti medijacijom van radnog vremena i bez naknade.\nSticanje znanja i veština medijatora omogućuje sudijama i koleginicama i kolegama iz pravosudja da se upoznaku sa interesnim pregovaranjem kao posebnim vidom pregovaranja koje u prvi plan ističe interese i potrebe strana, pruža im priliku da ovladaju tehnikama aktivnog slušanja što je od koristi i izvan redovnog posla\nForum sudija Srbije je obuku organizovao na osnovu dozvole za sprovođenje osnovne obuke posrednika u rešavanju sporova koju je izadalo Ministarstvo pravde. Obuka je organizovana u skladu sa Pravilnik o programu osnovne obuke posrednika.\nU narednom periodu obuka posrednika u rešavanju sporova biće organizovana i u Kragujevcu i Novom Sadu.\nUkoliko ste zainteresovani za možete nas kontaktorati na office@forumsudija.org.rs


Uhapšen zbog zloupotrebe sa građevinskim peskom\nObjavljeno 10.07.2019. u 18h\nPripadnici Ministarstva unutrašnjih poslova u Zrenjaninu uhapsili su Z. B. (60) iz okoline Zrenjanina, zbog postojanja osnova sumnje da izvršio produženo krivično delo zloupotreba položaja odgovornog lica u saizvršilaštvu.\nSumnja se da su Z. B. kao odgovorno lice firme za eksploataciju šljunka i peska „Mlamarno“ i tridesettrogodišnja zaposlena, od 13. do 17. jula 2018. godine bez pravnog osnova, odnosno bez odobrenja nadležne službe, otuđili građevinski pesak u količini od 2.706 kubnih metara, vlasništvo Republike Srbije.\nOsumnjičeni će, uz krivičnu prijavu, biti priveden višem javnom tužiocu u Novom Sadu-Posebnom odeljenju za suzbijanju korupcije. Policija je, po nalogu nadležnog tužilaštva, i protiv tridesettrogodišnje zaposlene podnela krivičnu prijavu za isto krivično delo.\nTagovi:hapšenje, policija zrenjanin, Vesti Zrenjanin


Doček Nova godina 2016 u Budvi - MontenegroClick\nTuristička organizacija opštine Budva u saradnji sa predstavnicima turističke privrede Budve, održala je konfereciju za novinare 28. oktobra u 11h, u hotelu “Budva” u Budvi. Na konfereciji je predstavljen bogat program za\nDoček Nova 2016. godina u Budvi kako na trgu ispred Starog grada tako i u budvanskim hotelima.\n“Novogodišnji program u Budvi nisu samo velika pjevačka imena. Naš program je mnogo više od toga, Javni doček Nove godine u Budvi je izrastao u događaj bez koga se Budva više ne može zamisliti, događaj po kome je Budva prepoznata u regionu. Nova godina u Budvi je brend! Pored večernjih nastupa velikih muzičkih imena, organizujemo dnevni koncert klasične muzike i dječiji program.” – istakla je direktorica Turističke organizacije opštine Budva, Jelena Rađenović.\nOve godine program će početi 31. decembra koncertom grupe „Perper“ nakon kojih će uslijediti novogodišnji spektakl uz najveću zvijezdu regiona, Zdravka Čolića. Program se nastavlja 1. januara kada će ljubitelji klasične muzike moći da uživaju u svečanom popodnevnom koncertu „Mediteranskog revijskog orkestra“ sa istaknutim solistima. U sklopu večernjeg programa 1. januara nastupiće Danijel Alibabić i jedan od najpopularnijih muzičara regiona, Gibonni. Tu nije kraj, 2. januara u večernjim časovima nastupiće Vanja Radovanović, a novogodišnji program na trgu zatvoriće potpuno jedinstveni hor – „Viva Vox“. U saradnji sa budvanskim bioskopom “Cadmus Cineplex” osmišljen je i poseban program za najmlađe, koji će podrazumijevati predstave, projekcije animiranih i igranih filmova za djecu svih uzrasta, a dva programa dnevno biće besplatna.\nTako je Maja Vukićević, menadžer za odnose s javnošću hotela “Splendid Resort&SPA”, predstavila novogodišnje pakete koji će se kretati od 290 eura do 380 eura u zavisnosti od broja noćenja sa uključenom svečanom večerom, goste će zabavljati Toni Cetinski, Haris Džinović, bend “ Charter “ kao i orkestar Žutog Serhatlića .


09-10-2019 11:04 Ratni izveštaji Donbas Svet Planeta\nUkrajinska vojska (Foto: Ministarsvo odbrane Ukrajine)\nOn je rekao da komandanti jedinica u zoni sukoba pokušavaju da ometaju proces povlačenja snaga i opreme sa kontrolnog punkta "Broj dva" u Zolotom, uprkos nameri predsednika Ukrajine Vladimira Zelenskog da mirnim sredstvima pronađe rešenje za oružane sukobe u Donbasu.\n-Ukrajinske snage pojačale su granatiranje naselja u zoni isključenja u Luganskoj Narodnoj Republici čime pokušavaju da isprovociraju odgovor Narodne vojske, istakao je Osadč, dodajući da su ukrajinske snage u napadu koristile pešadijska borbena vozila i malo oružje.\nOsadči je pozvao međunarodne organizacije da nateraju lidere ukrajinske vojske da prekinu sa provokacijama duž linije kontakta čiji je cilj eskaliranje sukoba u Donbasu i da ispune svoje obaveze u vezi sa povlačenjem vojske i opreme. On je dodao da snage Luganske Narodne Republike u potpunosti poštuju postignute sporazume o prekidu vatre i da ne nasedaju na provokacije.\nUčesnici sastanka Kontaktne grupe za Ukrajinu, koji je održan 2. oktobra u Minsku, saglasili su se u vezi sa rasporedom povlačenja snaga u naseljima Zoloto i Petrovsko.\nPutin predstavio sistem "Palantin-K" od kojeg NATO strepi! Više o tome čitajte OVDE.


Siva ekonomija i rad na crno veliki problem – Bankar.me\nSiva ekonomija i rad na crno veliki problem\nMay 2, 2019 CRNA GORA, MAKRO, SVE VIJESTI Leave a comment\nNovi zakon o radu prema planu trebalo bi da bude usvojen u drugom kvartalu ove godine, a tim aktom, između ostalog, unaprijediće se položaj zaposlenih, ali i suzbiti siva ekonomija i rad na crno, istakao je u intervjuu za Pobjedu ministar rada i socijalnog staranja Kemal Purišić.\nOn očekuje da, iako na posljednjoj sjednici Socijalnog savjeta nije postignut dogovor da se prihvati prijedlog Vlade da se minimalna zarada poveća sa 193 na 222 eura, na sljedećoj dođu do kompromisa.\n“Odredbama novog zakona o radu i njegovom implementacijom poboljšaće se položaj zaposlenih i unaprijediti njihova prava koja proizilaze iz radnog odnosa. Uravnotežiće se pristup ostvarivanju interesa zaposlenih i poslodavaca i postići potpuna fleksibilnost u pogledu postupka zasnivanja i prestanka radnog odnosa na brz, jednostavan i ekonomičan način, bez administrativnih barijera. Redefinisaće se pojedini instituti postojećeg zakona čiji je cilj sprečavanje, odnosno pronalaženje mehanizama i instrumenata za suzbijanje sive ekonomije na tržištu rada i rada na crno, čime će se dati podsticaj novom zapošljavanju. U značajnoj mjeri će se sprovesti aktivnija uloga Inspekcije rada, Agencije za mirno rješavanje radnih sporova i sudova u potpunijoj i sveobuhvatnijoj zaštiti prava zaposlenih”, rekao je on.\nPurišić je istakao i da je Programom rada Vlade za 2019. predviđeno je utvrđivanje Prijedloga zakona o izmjenama i dopunama Zakona o penzijskom i invalidskom osiguranju, kao i da će se tim zakonom, radi održivosti penzijskog sistema, veće pravednosti i adekvatnosti penzijskih davanja, preispitati zakonski uslovi koji omogućavaju ranije penzionisanje.\n“Sve to bi trebalo da utiče na sprečavanje ranog napuštanja tržišta rada i ranijeg penzionisanja. U vezi sa ovim zakonom i konkretnim zakonskim rješenjima, nastaviće se konsultacije u okviru Vlade. Potrebno je obaviti konsultacije sa socijalnim, kao i našim evropskim partnerima. Očekujem da će i ovaj zakon biti usvojen ove godine”, dodao je on.\nOdgovarajući na pitanje očekuje li podršku Socijalnog savjeta na prijedlog da se minimalna cijena rada poveća i može li se i sljedeće godine očekivati povećanje Purišić je rekao da predstavnici Vlade, sindikata i poslodavaca na prethodnoj sjednici Socijalnog savjeta nijesu uspjeli da usaglase stavove po pitanju povećanja minimalne zarade, poskupljenja električne energije i Prijedloga o izmjenama i dopunama Zakona o penzijskoinvalidskom osiguranju.\n“Optimista sam da ćemo na sljedećoj sjednici, 8. maja, naći neko rješenje. Do rješenja se nije došlo jer su predstavnici sindikata zahtijevali da se o temama povećanja minimalne zarade, poskupljenja električne energije i izmjenama i dopunama Zakona o penzijsko-invalidskom osiguranju raspravlja u paketu. Da bi prijedlogbio usvojen potreban je konsenzus, odnosno da ga podrže sva tri socijalna partnera”, istako je ministar.\nU izvještaju ombudsmana o radu za prošlu godinu istaknuto je da su u radu privatnog sektora zabilježili dosta problema, pogotovo kada je u pitanju uručivanje otkaza ženama zbog korišćenja porodiljskog odsustva.\n“Porodilje u smislu odredbi Zakona o radu uživaju posebnu zaštitu. Ovaj segment prava je u Crnoj Gori na visokom stepenu usaglašen sapravnom tekovinom Evropske unije i principima Međunarodne organizacije rada. Poslodavac ne može da odbije da zaključi ugovor o radu sa trudnom ženom, niti trudnoća smije biti osnov za otkaz ugovora o radu. Nadalje, zakonom se propisuje zaštita trudnica u smislu da se zaposlenoj ženi koja ima zasnovan radni odnos na određeno vrijeme, a predmetni ugovor ističe za vrijeme perioda korišćenjapravanaporodiljsko, odnosno roditeljsko odsustvo, taj ugovor prođužava sve do povratka sa odsustva. Ukoliko se ipak desi da poslodavac prekrši to pravilo, zaposlena ima pravo na zaštitu preko Inspekcije rada ili nadležnog suda”, naveo je Purišić.\nPrema njegovim riječima važno je istaći da za vrijeme porodiljskog, odnosno roditeljskog odsustva, zaposlena ima pravo na naknadu zarade kao da je na radu i da se po isteku ovog odsustva vraća na svoje radno mjesto ili na odgovarajuće radno mjesto sa najmanje istom zaradom.\nPOJMOVIKemal purišić Siva ekonomija zakon o radu\nPrevious Keković: Radnici u Crnoj Gori obespravljeni, zarade stagniraju, cijene rastu\nSljedeći Alphabet razočarao rezultatima, dionice potonule


Jeftini letovi iz Španije do Litvanije - Avio karte Španija Litvanija - eSky.rs\nAvio karte iz Španije do Litvanije\nPretražite letove iz Španije do Litvanije\nProverite najbolje prilike za letove iz Španije do Litvanije\nKada rezervisati letove do Litvanije\nDirektni letovi se obavljaju 2 dana u nedelji -\tsre.,\tsub..\n✔ Postoje li posebne ponude za letove iz Španije do Litvanije na eSky.rs?\n✔ Mogu li se pobrinuti za osiguranje prilikom rezervacije leta iz Španije do Litvanije?\n✔ Ako rezervišem let iz Španije do Litvanije, mogu li da rezervišem ujedno i smeštaj?\n✔ Koje avio-kompanije nude letove iz Španije do Litvanije?\nBudite sigurni, da na eSky.rs ponuda letova iz Španije do Litvanije uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Španija - Litvanija\nPopularni gradovi Jeftini letovi iz Barselone Jeftini letovi iz Madrida Jeftini letovi iz Valensije Jeftini letovi iz Malage Jeftini letovi iz Palma de Majorke Jeftini letovi iz Santandera\nPopularni aerodromi: Jeftini letovi od Madrid Barajas Jeftini letovi od Valencia Manises Jeftini letovi od Malaga Costa del Sol Jeftini letovi od Barcelona El Prat Jeftini letovi od Palma de Mallorca Airport Jeftini letovi od Granada Federico García Lorca


Naslovna/Politika/Govedarica: Politikom podsticaja pomoći bratunački kraj\nKandidat Saveza za pobjedu /SzP/ za predsjednika Republike Srpske Vukota Govedarica rekao je danas u Bratuncu da ovaj kraj, koji je poznat po malinarstvu, treba pomoći podsticajnom politikom.\nVukota Govedarica u Bratuncu\n“Treba nam 120 miliona KM podsticaja i da na taj način uradimo ozbiljan posao, da ljudi budu zaposleni i zadovoljni”, rekao je Govedarica na konvenciji SzP-a u Bratuncu.\nGovedarica je rekao da vjeruje da Savez ima kapacitet da zajedno sa narodom oporavi privredu Republike Srpske.\nKandidat SzP za srpskog člana Predsjedništva BiH Mladen Ivanić pozvao je građane da izađu na izbore i najavio da će se, ukoliko pobijedi na izborima, boriti protiv nezaposlenosti, siromaštva i odlaska mladih.\n“Izađite na izbore da Srpska krene naprijed”, poručio je Ivanić, saopšteno je iz SzP.\nKandidat SDS-a za Parlamentarnu skupštinu BiH iz Izborne jedinice tri Aleksandra Pandurević rekla je da je Republici Srpskoj potrebna čestita i stabilna vlast.\n“Zato sam uvjerena da će Bratunac i cijela Republika Srpska dati povjerenje Govedarici, jer će on podržati donošenje Zakona o ispitivanju porijekla imovine. Povjerenje će građani dati i Ivaniću jer on uživa međunarodni ugled, i on je siguran glas Republike Srpske u Sarajevu i neće dozvoliti bilo kakve promjene Ustava”, istakla je Pandurevićeva.\nKandidat PDP-a za Narodnu skupštinu Republike Srpske iz Izborne jedinice sedam Snežana Stojanović rekla je da će 7. oktobra najviši nivo patriotizma biti izlazak na izbore.\n“Pokažimo da svi želimo bolje za našu otadžbinu, za našu djecu i budućnost”, rekla je Stojanovićeva.\nBratunac izbori Savez za pobjedu SDS Vukota Govedarica\nOdbrana generala Mladića predala žalbu na prvostepenu presudu\nPokušaj hakovanja Fejsbuk grupe “Pravda za Davida”\nMoguć nailazak na poledicu u višim predjelima


Formirana Udružena opozicija Srbije – realnost ili fikcija? – Novi svet\n10. avgusta 2020. 10. avgusta 2020. adminLeave a Comment on Formirana Udružena opozicija Srbije – realnost ili fikcija?\nUdružena opozicija Srbije je odlučila da stane na put svojevoljnom i bahatom ponašanju njenog predsednika, predsednika naroda Aleksandra Vučića. Treba da se zapitamo da li je ovo opozicija napravljena radi naroda ili radi umanjenja moći kako predsednika tako i druge strane opozicije koja je sada zanemarljiva.\nI sam Veselinović je ostatak opozicije, na kulturan način, pozvao da im se pridruže: „Pozivamo sve političke organizacije koje dele iste ideje i koje su se do sada ponašale na sličan način u borbi protiv režima Aleksandra Vučića, da nam se u narednom periodu pridruže političke partije, pokreti, sindikati, ali i pojedinci“. Na nama je da vidimo da li će to tako zaista teći ili ćemo ponovo doživeti situaciji sličnu parlamentarnim “izborima” 2020. Udruženje u neudruženoj zemlji nas primorava da se zapitamo da li je njima zaista u interesu da se sve stranke, udruženja, pokreti i pojedinci okupe za narod ili je ovo još jedan pokušaj podele istog.\nIstorija nas je naučila da se sporazumi u Srbiji ne poštuju, primerom Saše Paunovića iz Nove stranke i Nebojše Zelenovića iz Šapca. “Lideri” sada bivšeg Saveza za Srbiju su tada zažmurili na ćinjenicu kršenja sporazuma iako su njihovi potpisi bili na njemu. Ne možemo a da se ne upitamo da li će ovi potpisnici svojom “građanskom neposlušnošću” učiniti isto u narednom periodu.\nOno što najmanje očekujemo od formirane Udružene opozicije Srbije, uzimajući u obzir sve navedeno, jeste da barem promene njihov način ponašanja prema građanima Srbije. Pod tim se podrazumeva da se njihove “borbe” ne vode na tviteru, sedenjem u kafićima i korišćenjem njihovih tabloidnih mreža za isticanje njihovih stranaka i udruženja na štetu drugih.\nFiktivna zamisao ovog udruženja ima još mnoge korake koja mora da uradi da bi postala realna zamisao u ovoj “demokratskoj” Srbiji.\nPonovo protesti u Minsku, privedeno 30 osoba\nLalić: Posao otežan više nego ikad, ali ko nema integritet promašio je profesiju\nZorana Mihajlović: “Ko će tačno da bude u kojem ministarstvu, to je dvosmerna ulica..”


Rekordna zarada vinovnika finansijske krize — Викиновости\nRekordna zarada vinovnika finansijske krize\nNJUJORK, 21. aprila 2010. (Beta-AP) - Džinovska američka banka Goldman Saks, optužena za prevaru koja je dovela do svetske finansijske krize, u sredu je objavila zapanjujući kvartalni profit kojim potvdjuje svoj prestiž na Vol Stritu.\nČetiri dana posto je opužena od strane vlade SAD za prevaru na početku haosa na hipotekarnom tržistu, velika investiciona banka objavila je čistu zaradu od 3,3 milijarde dolara za razdoblje januar-mart, gotovo dva puta veću od profita iz prvog prošlogodisnjeg kvartala.\nAmerička federalna komisija za kontrolu hartija od vrednosti optužila je banku da je svojevremeno navela svoje klijente da ulažu u proizvod koji je smislio upravo jedan od njenih klijenata, Džon Polson, sa namerom da zaradi kada proizvod propadne.\nFederalni regulatori kažu da su u tom poslu ulagači izgubili milijardu dolara, dok je Polson zaradio milijardu. Goldman Saks je navodno obmanjivao ulagace pri prodaji složenih finansijskih proizvoda koji su proglaseni izvorom svetske finansijske krize. Banka u sredu ponavlja da je njen rad bio u "potpunosti ispravan" i da će se energično braniti na sudu.\n„Rekordna zarada vinovnika finansijske krize” Новинска агенција Бета, 21. април 2010. (српски)\nПреузето из „https://sr.wikinews.org/w/index.php?title=Rekordna_zarada_vinovnika_finansijske_krize&oldid=1557704”\nОва страница је последњи пут уређена на датум 22. април 2010. у 01:01 ч.


JKP „Gradska čistoća” doniralo vozila opštini Zubin Potok | Grad Beograd\nJKP „Gradska čistoća” doniralo vozila opštini Zubin Potok\nDirektor JKP „Gradska čistoća” Marko Popadić uručio je danas ključeve stacionarne cisterne, traktora, kao i dvadeset metalnih podnih korpica za sitan otpad predstavnicima Opštine Zubin Potok koje donira JKP „Gradska čistoća”, saopšteno je iz ovog preduzeća.\nDogađaju su prisustvovali zamenik direktora Kancelarije za Kosovo i Metohiju Željko Jović, gradonačelnik Zubinog Potoka Stevan Vulović i direktor komunalnog preduzeća „Zubin Potok” Dejan Radojković.\nPopadić je rekao da je sakupljanje i tretiranje smeća izuzetno složen posao i podsetio da je JKP „Gradska čistoća” tokom 2019. godine ustupilo i dalo na korišćenje vozila i opremu i predstavnicima Opštine Leposavić.\n– Ova donacija svakako neće uticati na poslovanje „Čistoće”. Nastavićemo sa ovim i sličnim akcijama i u budućnosti da pomažemo komunalnim preduzećima i našim sugrađanima koji žive na teritoriji Kosova i Metohije – istakao je Popadić.


Drugostepena presuda Mladiću na proljeće iduće godine? | TV1\nPravni zastupnik Ratka Mladića, advokat Branko Lukić ocijenio je da bi izlaganje usmene žalbe na prvostepenu presudu komandantu Glavnog štaba Vojske Republike Srpske pred vijećem Mehanizma za međunarodne krivične sudove moglo da počne na jesen, dok izricanje drugostepene presude očekuje početkom proljeća naredne godine.\nIstakavši da su u žalbenom vijeću, na zahtjev odbrane, zbog pristrasnosti zamijenjena trojica sudija, Lukić je rekao da se odbrana nada da će u procesu biti postignuta pravda i presuda za Mladića biti oslobađajuća. On je izjavio da se odbrana nada da će dobiti sudije koje će gledati činjenice i pokušati da utvrde istinu.\n“Ukoliko se to desi, mi smo sigurni da će general Mladić biti oslobođen. Međutim, ukoliko se ponovo desi neka politika, a svi znamo kako je do sada to funkcionisalo, imamo podeljena očekivanja, s nadom da ćemo dobiti pravdu i da će Mladić biti oslobođen”, rekao je Lukić.\nKako prenosi agencija Srna, prema njegovim riječima, do izlaganja usmene žalbe na prvostepenu presudu Mladiću tokom koje odbrana treba samo da naglasi neke glavne tačke te žalbe, moglo bi da dođe u oktobru ili novembru ove godine.\n“Očekujemo da 2020. godine, negde u proleće, u februaru ili martu, možemo da očekujemo drugostepenu presudu”, rekao je Lukić koji je u petak prisustvovao panel diskusiji “Sudska pravda: između žrtava i počinioca”. Na skupu su učestvovali i reditelji filma “Suđenje Ratku Mladiću” Robert Miler i Henri Singer, kao i penzionisani glavni tužilac Haškog tribunala Piter Mekloski.\nBranko Lukić rekao je da “ovaj film nije apsolutno objektivan, ali pruža mnogo više objektivnosti nego Haški tribunal jer se u ovom dokumentarcu koliko-toliko vidi i strana odbrane.”\nAutori filma istakli su da su željeli da u filmu o suđenju Mladiću razumiju i sud i odbranu, te da predstave argumente obje strane.\nNaredni članakBiH: Pronađena tri ugljenisana tijela migranata


Opozicija spremna za novi dijalog o izborima, ali samo uz posredovanje EU! | Vestinet.rs\nPočetna TEMA DANA\tOpozicija spremna za novi dijalog o izborima, ali samo uz posredovanje EU!\nOpozicioni lideri za sada poručuju da su za razgovore spremni, ali samo uz posredovanje Evropske unije.\nPostoji i spremnost ali i potreba za novim dijalogom opozicije i vlasti o izbornim uslovima, smatraju u Fondaciji za otvoreno društvo.\nDijalog prošlog leta pre se završio nego što je počeo.\nVeliki broj opozicionih stranaka već u septembru je odlučio da će izbore bojkotovati.\nMilan Antonijević iz Fondacije za otvoreno društvo smatra da sada može da se počne na vreme kako izborni zakoni ne bi bili menjani u izbornoj godini.\n„Temeljno izborno zakonodavstvo i sve ono što nije rešeno prošlog puta sada stavljamo na sto, ovde pričamo o medijima, REM-u, o pritiscima na birače i svemu onome što bi zaista moglo da bude procenjeno kao izuzetno štetno za izborni proces i sprečava građane da na jedan određen način iskažu svoju građansku volju“, ističe Antonijević.\nLideri opozicije za sada ne razmišljaju o ovakvom dijalogu.\nPredsednik Narodne stranke Vuk Jeremić poručuje da je angažovanje evropskih parlamentaraca rezultat dvogodišnjeg rada pre svega Saveza za Srbiju.\n„Mislim da bez evropskog posredovanja između vlasti i opozicije, i posredovanja kako da se izađe iz ove duboke krize, to neće biti moguće.\nNadam se da će što pre početi angažovanje Evropskog parlamenta, i nadam se da će dovesti do toga da izbori neće biti bojkotovani od ogromnog broja političkih aktera, i što je važnije od građana Srbije“, kaže Jeremić.\nLider Demokratske stranle Zoran Lutovac ocenjuje da iskustvo susednih zemalja – Severne Makedonije i Crne Gore – pokazuje da je posredovanje Evropske unije od presudnog značaja da se sprovedu promene koje stvari pomeraju u dobrom pravcu.\n„Razgovori u kojima smo već učestvovali nisu bili usmereni ka poboljšanju izbornih uslova, što je navodno bio njihov cilj, nego su pre svega bili usmereni ka tome da se stvori predstava o tome da postoji dijalog“, podseća Lutovac.\nProšle godine opozicioni lideri tražili su, dakle, pomoć evropskih parlamentaraca. Predsednik Pokreta slobodnih građana Sergej Trifunović sada ocenjuje da možda nema smisla razgovarati o onome što je Ustavom zagarantovano.\n„Ja sam uvek za svaki razgovor, pitanje je, videćemo, jer sve se menja iz sekunde u sekund. Videćemo kada dođe vreme za to, ali za razgovor – da, uvek – ako od razgovora ima vajde. Već je idiotska situacija u kojima pregovarate o pravima koja vam ‘po difoltu’ pripadaju, to je već ponižavajuće“, smatra Trifunović.\nEvropski parlamentarci su se već opredelili za nastavak razgovora sa svima u Srbiji s obzirom na to da 50 odsto ljudi nije glasalo na parlamentarnim izborima, tvrde u Fondaciji za otvoreno društvo.\nMilo Đukanović: Anticrnogorska koalicija je formirana u Beogradu!\nBELORUSKA OPOZICIJA: NIJE PROBLEM RUSIJA, PROBLEM JE LUKAŠENKO!\nNAROD UZVIKUJE: „OSTAVKA ALEKSANDRE, POKRAO SI IZBORE!“ – VIDEO\nJovana Joksimović i Srđan Predojević danas su prekinuli saradnju sa televizijom „Prva“, zbog Filipa Čukanovića!


Ekonomija – RTV Panonija\nUkupna dobit pre oporezivanja svih 29 banaka u Srbiji na kraju 2017.godine iznosila je 68,7 milijardi dinara. To je 47,39 milijardi više nego na kraju prethodne godine,objavljeno je u Narodonoj banci Srbije. U izveštaju NBS […]\n15/02/2018 Redakcija RTV Panonija 0\nOpština Kula i u ovoj godini nastavlja sa investicijama. Osim ulganja u industrijsku zonu, obnovu doma zdravlja i škola, plan za ovu godinu je i obnova strogogcentra, kao i rešavanje problema u Kramerovoj ulici, koja […]\n05/10/2017 Redakcija RTV Panonija 0\nU Rumi je je danas otvorena fabrika nepalske kompanije „CG Corp Global“, koja će proizvoditi nudle svetski poznatog brenda Vai Vai. Ova kompanija prisutna je u 30 zemalja, a ovo je njihov prvi proizvodni pogon […]\n19/06/2017 Redakcija RTV Panonija 0\n17/06/2017 Redakcija RTV Panonija 0\nSednica Skupštine Vojvodine, 13. po redu, održana je danas, a pred poslanicima se našao predlog odluke o rebalansu budžeta AP Vojvodine za ovu godinu, kao i predlog završnog računa budžeta za prošlu godinu.


Šolc: Postignut sporazum o novoj nemačkoj vladi\nTanjug 24. novembra 2021. 16:14\nBERLIN – Mandatar za sastav nove nemačke vlade Olaf Šolc potvrdio je danas da su tri stranke – socijaldemokrati, liberali i zeleni – postigle dogovor o formiranju nove vlade, čime će se okončati era dugogodišnje vladavine kancelarke Angele Merkel.\nSocijaldemokratama pripada mesto kancelara, šefa kabineta, kao i šest resora.\nZeleni dobijaju pet ministarstava među kojima vicekancelarsko mesto i ministarstvo spoljnih poslova. Slobodne demokrate (FDP) će imati četiri resora.\nTa takozvana „semafor koalicija“, prema Šolcovim rečima, ispuniće cilj modernizacije Nemačke.\nPrema sporazumu od 177 stranica, koji je sklopljen nakon dva meseca pregovora, tri stranke su se saglasile da ubrzaju javna ulaganja u zelenu tehnologiju i digitalizaciju, kao i da se od 2023. godine vrate na stroga ogranicenja nivoa državnog duga.\nŠolc iz Socijaldemokratske partije Nemačke (SPD), koji bi trebalo da zameni Merkelovu na funkciji kancelara, istakao je značaj suverene Evrope, prijateljstva sa Francuskom i partnerstva sa Sjedinjenim Američkim Državama kao ključne tačke u vladinoj spoljnoj politici.\nŠolc je rekao da očekuje da će clanovi stranaka dati „svoj blagoslov“ sporazumu u narednih 10 dana.\nSocijaldemokrate su pregovarale sa ekološkom strankom Zelenih i Slobodnim demokratama otkako su odneli tesnu pobedu na nacionalnim izborima 26. septembra.\nAko članovi stranke potpišu sporazum, tročlani savez zameniće sadašnju „veliku koaliciju“.\nTri buduće vladajuće stranke se nadaju da će Šolca (63), koji je bio ministar finansija i vicekancelar od 2018. godine u vladi Merkelove, parlament izabrati za kancelara u nedelji koja počinje 6. decembra.


СзС: Нећемо учествовати на седници о Косову - Нови Стандард\nSzS: Nećemo učestvovati na sednici o Kosovu\n27.05.2019. 16:50 16.07.2020.\nZajednička ocena SZS-a je da se na današnjoj sednici „neće čuti ništa novo“, niti će biti saopštene konkretna rešenja\nPoslanici stranaka opozicionog Saveza za Srbiju (SZS) danas su zvanično potvrdili da neće učestvovati na vanrednoj sednici Skupštine Srbije posvećenoj Kosovu, ocenivši da će to biti „farsa“, „rijaliti program“ i „psiho drama“. Tu odluku su na zajedničkoj konferenciji za novinare u holu parlamenta saopštili Goran Ćirić u ime Demokratske stranke, potpredsedncia Stranke slobode i pravde Marinika Tepić, Marko Đurišić u ime Socijaldemokratske stranke, Sanda Rašković Ivić iz Narodne stranke i Boško Obradović iz Pokreta Dveri.\nZajednička ocena je da se na današnjoj sednici „neće čuti ništa novo“, niti će biti saopštene konkretna rešenja, a da je jedini cilj zasedanja sednice da se „opozicija namami i vrati u parlament“. Najavljene su pojedinačne konferenciji poslaničkih grupa tokom dana u holu Skupštine, ali poslanici ovih stranaka neće učestvovati u radu parlamenta. Predsednik Dveri Bošlo Obradović smatra da će se od 16 sati u parlamentu dogoditi seljenje televizisjkog formata „Zadruge“ sa televizije Pink u Skupštinu. „To je formiranje jednog novog žanra pozorišne umetnosti koji bi se mogao nazvati blesava zadružna psiho monodrama“, rekao je Obradović.\nOn je postavio pitanja da li je stigao pisani izveštaj Aleksandra Vučića i da li se zna njegov plan za Kosovo i šta je on tajno pregovaro sa Tačijem. „Nećemo u tome da učestvujemo“, odgovorio je Obradović na ta pitanja. Prema njegovim rečima, današnje zasednanje je zloupotreba parlamenta i podsetio na Sporazum sa narodim koji je potpisan na protestima „1 od 5 miliona“, a kojim se poslanici obavezuju da se neće vratiti u parlament dok se za to ne steknu svi uslovi. „Nastavljamo svoj posao, a to su protesti protiv ove izdajničke i diktatorske vlasti“, poručio je Obradović. Ponovio je da je jedan od glavnih uslova, pored slobode medija i ostavka predsednice parlamenta Maje Gojković.\nMarinika Tepić iz Stranke slobode i pravde ističe da je reč o mamcu za opoziciju, kako bi se vratila u parlament. Ona smatra da je, kada je reč o Kosovu, propuštena prilika u poslednjih sedam godina da se situacija popravi. „Debakl koji je doživeo pokušaće danas da, pretvorivši u farsu raspravu koja sledi, da preusmeri na okrivljavanje opozicije i naroda i mi zbog toga u tome nećemo da učestvujemo“, naglasila je Tepić.\nMarko Đurišić je, u ime Socijaldemokratske stranke, ocenio da je današnja sednica samo poteba da se iskoristi udarni televizjski termin. „Na dnevnom redu ne postoji nikakav predlog odluke koju Skupština na kraju te diskudije treba da donese, nema rezolucije, nema deklaracije, nema ničega čemu bi učestvovale sve poslaničke grupe“, smatra Đurišić.\nPoslanica Narodne stranke Sanda Rašković Ivić ocenjuje da će današnje zasedanje ponuditi samo jedan smešan i štur izveštaj Kancelarije za Kosovo i Metohiju sa propratnim fotografijama krava, ovaca i ginekološkog stola. „To je psihodrama u kojoj mi treba da mu pomognemo da se pravi blesav. Ne treba da učestvujemo u onome što i sam predsednik naziva blesavim“, rekla je Rašković Ivić podsećajući na izjave predsednika Srbije Aleksandra Vučića.\nGoran Ćirić iz DS smatra da je današnja sednica očigledna predstava koja je zakazana u svrhu izborne kampanje koja neprekidno traje. Reč je o nastavku napada na opoziciju, što, smatra Ćirić, pokazuje da se u parlamentu i državi ništa nije promenilo, već da se još brutalnije krše prava svih onih koji drugačije misle.\nALEKSIĆ: PLATFORMA VLASTI U IZJAVI ANE BRNABIĆ\nPrvi potpredsednik Narodne stranke i poslanik te partije Miroslav Aleksić ocenio je da je platforma vlasti o Kosovu sumirana izjavom premijerke Ane Brnabić, datoj nemačkim medijima 2018. godine, da je Kosovo „bilo Srbija“. On je ocenio da je današnja sednica Skupštine Srbije o Kosovu „velika farsa i vređanje inteligencije građana Srbije“. „Neće biti rezultata te sednice, kao što ih nije bilo kada je Vučić govorio o unutrašnjem dijalogu o Kosovu“, rekao je Aleksić novinarima u Skupštini Srbije. On je naveo da je vlast predsednika Srbije Aleksandra Vučića „priznala legitimitet kosovskih vlasti“ onda kada je „primorala Srbe da učestvuju na izborima po zakonima Kosova“.\n„Briselskim sporazumom potpisanim 2013. godine predali smo i sever Kosova, a Kosovo je dobilo pozivni broj i mogućnost učlanjenja u međunarodne organizacije,“ rekao je potpredsednik Narodne stranke.\n„Mi smo želeli da sačekamo izveštaj o Kosovu i Metohiji i platformu pa da odlučimo da li ćemo prisustvovati sednici, a kada smo pročitali izveštaj više nije bilo dileme da li ćemo učestvovati“, rekao je Aleksić navodeći da u tom dokumentu nema podataka o pregovorima sa Prištinom, već da sadrži „80 stranica fotografija, tabela i prikaza, 10 stranica o radu Kancelarije za Kosovo i Metohiju, a sedam koje se tiču pregovora“. Aleksić je ocenio da vlast „nema plan, platformu“ i da „ne zna šta hoće, za razliku od Albanaca koji znaju“ i dodao da „niko nije za nezavisnost Kosova učinio koliko je učinio Vučić“.\nIzvor Beta/Fonet/N1, 27. maj 2019.\nDnevne vestiAleksandar VučićBoško ObradovićGoran Ćirićizveštaj o KosovuKosovo i MetohijaMarinika TepićMarko ĐurišićMiroslav Aleksićrasprava o KosovuSavez za SrbijuSanda Rašković Ivić


400 miliona KM za privredu | Šta Ima\nMinistar finansija Republike Srpske Zora Vidović rekla je u Narodnoj skupštini Srpske da će za privredu u narednoj godini biti izdvojeno oko 400 miliona KM. Vidovićeva je istakla da se to odnosi “na sredstva od 90 miliona KM iz Kompenzacionog fonda, na 130 miliona KM koje se ovog momenta izdvajaju, plus 230 miliona KM po osnovu Garantnog programa”.\n“Privreda, kao i zdravstvo, apsolutno nisu zanemareni”, rekla je Vidovićeva tokom poslaničke rasprave u Narodnoj skupštini o Prijedlogu budžeta Republike Srpske za 2021. godinu, koji se razmatra po hitnom postupku i iznosi 3,795 milijardi KM.\nOna je rekla da su novim budžetom prije svega napravljene uštede na planu materijalnih troškova. “U odnosu na drugi rebalans budžeta, to je manje za šest miliona, a u odnosu na budžet za 2020. godinu 13 miliona KM”, navela je Vidovićeva.\nOna je ponovila da su budžetski prihodi 2,846 milijardi KM, a tekući rashodi 2,7 milijardi, što znači da su prihodi veći za 145 miliona KM. “Tekuće rashode finansiramo apsolutno iz prihoda, a ne zaduživanja”, rekla je Vidovićeva i dodala da će 44 miliona KM biti uloženo u nove i profitabilne javne investicije.\nOna je rekla da se Srpska ove godine zadužuje 845 miliona KM, ali da će vraćati 567 miliona KM, što znači da je neto zaduženost 278 miliona KM, dok je lani bila 332 miliona KM. “Javni dug u tom mislu biće manji za 19 odsto od maksimalno dozvoljenog duga”, dodala je Vidovićeva.\nDržava ne štiti maloljetnike od kocke\nKo će najviše profitirati\n1 thought on “400 miliona KM za privredu”\n18. 12. 2020. u 10:10\ndal ce pomoci?…posle srbije smo 2.


ZAUSTAVLJENA IZGRADNJA NADVOŽNJAKA U PRIJEDORU: KRAJ RADOVA KAD DOBIJU PARE - PrijedorDanas.com - Prijedorski gradski portal\nIzgradnja nadvožnjaka preko železničke pruge i puta Prijedor – Novi Grad biće nastavljena kada iz “Puteva RS” stigne obećanih 1,5 miliona KM.\nOvaj nadvožnjak povezuje naselja Pećani i Donja Puharska, a gradnja je počela u martu 2014. Završetkom nadvožnjaka i pristupnih saobraćajnica Prijedor će dobiti još jedan izlaz, kojim će značajno biti rasterećen stari prijedorski podvožnjak, gde su česte gužve.\nŠef Odseka za saobraćaj i parkinge Prijedor Aleksandar Jeftić kaže da je bilo predviđeno da radovi traju samo devet meseci, ali su prekinuti zbog nedostatka novca.\n– Finansijer projekta su Vlada i „Putevi RS”, a do sada su obezbedili oko dva miliona maraka, što je bilo dovoljno za konstruktivni deo nadvožnjaka. Završeno je 95 odsto nadvožnjaka, a ostalo je da se uradi hidro-izolacija i postavi asfalt, nakon što budu izgrađene pristupne saobraćajnice – pojašnjava Jeftić.\nU Prijedoru se nadaju da će do kraja godine svi radovi biti završeni i rasterećen saobraćaj u užoj gradskoj zoni.\nRadenko Crnogorac, direktor „ Prijedorputeva”, kaže da je većina posla uradena, te da očekuju novac za nastavak radova.\nIz preduzeća „Putevi RS” uveravaju da će radovi ubrzo biti nastavljeni i da če novac biti obezbeđen.\n– Do sada je obezbeđeno dva miliona maraka, a ostalo je 1,5 miliona maraka i već smo ušli u fazu da dovršavamo projekat. Radićemo na pristupnim saobraćajnicama i kada završimo nasipanje puta već smo na završnom nivou radova. Zimski uslovi nisu pogodni za radove, pa smo napravili prekid u skladu sa ugovorom i nadamo se da ćemo do kraja avgusta ili pre završiti projekat – kaže Milorad Babić, izvršni direktor za tehničke poslove u „Putevima RS”.\nOn napominje da je ovo preduzeće sa gradom Prijedorom i „ŽRS” napravilo sporazum o saradnji za reša vanje problema na pružnom prelazu „trinaesta”.\n– Krajem marta nameravamo da počnemo projekat „trinaeste”, s tim što je obaveza „Puteva RS” da proširi magistralni put zbog lakšeg skretanja. Cilj je da saobraćaj ne bude ometan, a mi naše obaveze možemo završiti do kraja aprila ako dozvole vremenski uslovi – navodi Babić za „EuroBlic”.\nProjekat vredan 3,7 miliona maraka\nU izgradnju nadvožnjaka u Prijedoru i okolnih saobraćajnica biće uloženo 3,7 miliona KM. Grad Prijedor je za projektnu dokumentaciju i rešavanje imovinskih odnosa uložio 1,3 miliona KM.\nDevet meseci je bilo predviđeno da traju radovi, a u Prijedoru očekuju da će svi radovi završeni do kraja godine.\nTekst i foto – EuroBlic\nDonja Puharska, nadvožnjak, pare, Pećani, radovi\n« TALENTOVANA PRIJEDORČANKA ZORICA NOVAKOVIĆ: KLAVIR JE VODI U ITALIJU\nMALI JUBILEJ VELIKE FONDACIJE: ČETIRI GODINE POSTOJANJA FONDACIJE „ZAJEDNIČKI PUT“ »


- Bez finansijske pomoći čoveka velikog srca i velike humanosti Numana Bajramovića ne bi napravili sve ono što smo do sada ostvarili i svaki klub bi poželeo da ima takvog sponzora. Bajramovići nisu pomagali samo Nacionalu već i drugim klubovima. Kada sam držao mlađe kategorije FK Novi Pazar, Numan je bio tu da pomogne i novčano i u svakom pogledu, reklamama, organizacijama turnira, donatorstvima deci koja nisu bila u mogućnosti da plate pripreme, kampove.... Platio bi Bajramović to za sve. Krenemo li od početka, kada je reč o Nacionalu, ne bi imali gde da igramo, lopte, dresove... Numan nam je izgradio fudbalski teren i omogućio da kroz trening najmlađi od pet do 15 godina pokažu svoje sposobnosti i razviju svoj talenat. Da najbolji stasaju u prvoklasne igrače, objašnjava za naš list direktor FK Nacionala i nekadašnji internacionalac Almir Gegić, koji je godinama igrao u Italiji. U klubu koji vodi od 2009. godine, kada je i osnovan, zaigrali su, kako ukazuje i Numanovi unuci zahvaljujući optimalnim uslovima koje je ovaj biznismen stvorio za treninge i igru najmlađih.\n- Organizovali smo pet godina i kampove u koje smo dovodili trenere Milana. Oni su tu odabirali desetak najtalentovanijih dečaka svake godine, da bi se nakon treninga nastavilo sa utakmicama i takmičenjima na kojima je Nacional ostvarivao zavidne rezultate. Jednostavno, Numan Bajramović je puno pomogao u razvoju Nacionala, a malo je tako velikih, humanih ljudi na ovim prostorima, konstatuje Gegić, koji je svoja internacionalna iskustva stečena od Italije do Turske želeo po povratku da prenese na mlade ne samo u svom gradu, već i u celoj Srbiji. Otvorio je pored glavne novopazarske i druge škole fudbala, pod istim nazivom i logom FK Nacionala, kako u Srbiji, tako i regionu.Priseća se vremena svojih treninga kada nije imao ni fudbalski teren, ni uslove koji su danas stvoreni u Novom Pazaru zahvaljujući između ostalog i Numanu i njegovoj porodičnoj firmi "ALK++ Company". Ipak te fudbalske sezone 1998-1999 mnogima će ostati u sećanju po transferu, koji je kao mladić iz naše II lige grupe Zapad ostvario otišavši u ekipu italijanske Seria A, tada zvanično najjače fudbalske lige na svetu. Fudbalski stručnjaci su iskoristili ovu priliku i po ko zna koji put potvrdili svoju teoriju da "u fudbalu ništa nije nemoguće". Dečački snovi jednog sedamnaestogodišnjaka ostvarili su se mnogo brže nego u Spilbergovim filmovima. Sada njegovim stručnim vođenjem, a uz finansijsku podršku porodice Bajramović, svoje prve fudbalske korake u gradu na obalama Jošanice i Raške prave dečaci, koji će možda poput Almira Gegića doseći zvezde fudbalskog neba, slično njegovom izlasku na teren "San Sira" pred 67.000 gledalaca. Svake godine iz ove škole fudbala odlaze mladi igrači u FK Novi Pazar i ta saradnja se kako ukazuje Gegić, dobro odvija. No, za vizije i iskustva koje je želeo da prenese iz Evrope nisu u lokalnoj samoupravi baš imali sluha.\n-Samo je Numan uvek bio tu da pomogne. Jedan mali klub kao što je Nacional došao je zahvaljujući ovom čoveku velikog srca do velikih turnira u kojima je igrao protiv Barselone, Sevilje, Rome, Milana, našao se na terenima Italije, Švajcarske, Bugarske, Turske.... Osvajali smo prva, treća i četvrta mesta, ali na najjačem na planeti Univerzal kupu u Forte Dei Marni. Sa fudbalerima putovao je i Numan i delio radost osvajanja pehara. Zaista se mnogo toga izdešavalo u kratkoj istoriji našeg postojanja, dodaje Gegić, koji je s internacionalnom karijerom poneo epitet još jednog velikana novopazarskog i domaćeg fudbala uopšte. Kaže da u Srbiji postoji mnogo talenata, ali se u odnosu na taj broj malo vrhunskih fudbalera proizvodi zbog nedostatka novca i odustva saradnje među klubovima.


Litija ima uz Drinu i u Bosanskoj Posavini\nNalazite se ovdje: Početak Znanost Litija ima uz Drinu i u Bosanskoj Posavini\nU Domaljevcu ima litija\nVišegodišnja geološka istraživanja koja je obavila svjetska rudarska kompanija „Rio Tinto“ rezultirala su pronalaskom novog minerala bora i litija, poznatijeg kao jadarit. Zbog visoke koncentracije litija u jadaritu oblast Jadra, na granici Srbije i BiH, spada u jedinstveno nalazište u svijetu.\n„Kod Loznice se nalazi deset posto svjetskih rezervi litija, što je fantastično bogatstvo za našu zemlju. To bi bio strašan bum koji bi mnogo značio za Podrinje, ne samo s naše strane nego i za Republiku srpsku i dobar dio BiH – rekao je nedavno Aleksandar Vučić, predsjednik Srbije, prilikom posjeta ovom kraju. Litij se koristi za proizvodnju litij-jonskih baterija za mobilne telefone i laptopove a bit će sve traženiji zbog sve veće proizvodnje električnih automobila.\nProcjene stručnjaka govore da bi europsko tržište baterija 2025. godine moglo vrijediti 250 milijardi eura. Jedna od prepreka brži razvoj ove tehnologije je kompliciran proces razdvajanja litija od ostalih 25 sastojaka iskopane rude.\nKemal Gutić, dekan Rudarsko-geološko.građevinskog fakulteta u Tuzli, tvrdi da izjave predsjednika Srbije nisu date napamet i da su potpuno točne. „Radi se o nalazištima ne samo u Podrinju nego u cijeloj BiH. Fridrih Kacer, jedan od najznačajnijih geologa u BiH još u vrijeme Austro-Ugarske, rekao je da je ova zemlja izuzetno bogata rudama i mineralima. Kada je u pitanju litij, ima ga i na područjima Domaljevca, Šamca, dijelu srednje Bosne – kaže Gutić, piše „Avaz”.\nOn dodaje da tuzlanski fakultet još od šezdesetih godina prošlog stoljeća radio geološka kartiranja kompletne BiH.\n- Posjedujemo sve podatke. Znamo da su za litij u Podrinju zainteresirane neke njemačke kompanije. U BiH je već formirana tvrtka uz preporuku kompanije „Tysen“ iz Nemačke, upravo za ova nalazišta - kaže Gutić. Najave srbijanskog prjedsednika Vučića i stavovi stručnjaka ohrabrujući su za međudržavni projekt od kojeg bi imale koristi obje zemlje, govore u Beogradu. U prilog realizaciji megaprojekta ide i činjenica da je Srbija dobila status nositelja projektnih aktivnosti.(h.f.)


mr Tea Gorjanc-Prelević: Reparacije za žrtve - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Konferencije/mr Tea Gorjanc-Prelević: Reparacije za žrtve\nmr Tea Gorjanc-Prelević: Reparacije za žrtve\nPrema podacima MKCK još uvek je nepoznata sudbina 17,158 ljudi koji su enstali u oružanim sukobima u bivšoj Jugoslaviji. Na osnovu međunarodnog prava, njihove porodice imaju pravo da znaju šta se dogodilo s njihovim najbližim i ko je za to odgovoran. Oni imaju pravo i na reparacije, na naknadu štete, ali i na socijalnu, zdravstvenu i psihološku podršku društva kako bi im se olakšale traume koje su preživjeli i koje preživljavaju. I svi mi ostali, koji smo imali dovoljno sreće da nam zločini bar neposredno i trajno ne upropaste živote, imamo pravo na državne mere koje treba da spreče da se takvi zločini ponove, a to su: utvrđivanje istine o zločinu, kažnjavanje zločinaca, uključivanje istinitog opisa kršenja ljudskih prava i međunarodnog humanitarnog prava u udžbenike na svim nivoima obrazovanja, komemoracija i odavanje pošte žrtvama itd.\nU nameri da pomogne ostvarivanje prava svih žrtava ratova devedesetih na teritoriji bivše Jugoslavije, Fond učestvuje u izradi Inicijative nevladinih organizacija iz regiona za jačanje obaveze država i međunarodnih organizacija za dosledno sprovođenje tranzicione pravde u korist žrtava. Inicijativa posebno apeluje na Evropsku uniju da proces napredovanja država sa teritorije bivše Jugoslavije ka članstvu u Uniji uslovi pronalaskom nestalih, efikasnom istragom, procesuiranjem i kažnjavanjem ratnih zločina, obezbeđenjem reparacija za žrtve, i pomogne ostvarivanje prava na istinu o masivnim kršenjima ljudskih prava koja su pratila raspad Jugoslavije, da bi se sačuvale činjenice o tim zločinima i izbjeglo njihovo ponavljanje.


Republika / Odlučeno gde će biti finale LŠ 2023. godine!\nponedeljak, 23. 9. 2019.| 17:13\nKako prenose engleski mediji, finale Lige šampiona 2023. godine biće održano na stadionu "Vembli" u Londonu.\nBiće to tačno 10 godina od prethodnog puta kada se finale elitnog takmičenja igralo na ovom stadionu, tada je Bajern savladao Borusiju Dortmund i osvojio trofej.\nFinala Evropskog kupa bila su održana na ovom stadionu 1963, 1968, 1971, 1978. i 1992. godine, a na renoviranom stadionu održano je i finale 2011. godine. Finale 2021. godine će biti održano u Sankt Petersburgu, dok će "Alijanc Arena" ugostiti finaliste Lige šampiona 2022. godine.\nNovi "Vembli" je otvoren 2007. godine, može da primi do 90 hiljada gledalaca. Finalisti Lige šampiona za sezonu 2019/20 će snage odmeriti na stadionu "Ataturk" u Istanbulu, na kojem je održano i čuveno finale između Liverpula i Milana, u kojem su "Redsi" slavili nakon velikog povratka i boljeg izvođenja jedanaesteraca. Jasno, naredne godine nećemo gledati iste timove, kako Milan ne učestvuje u evropskim takmičenjima.\nZvezdin rival nastavlja da posrće: Lester okrenuo Totenhem i naneo mu težak poraz!\nSport Fudbal London Engleska Vembli Liga šampiona Finale


Vučić: Rezolucija 1244 nije ono što mislimo - BIGportal.ba\n10 Juna, 2020 10 Juna, 2020 0275\nPredsjednik Srbije Aleksandar Vučić rekao je danas da je Rezolucija 1244 kompleksan dokument i da to nisu samo one dvije rečenice koje se u Srbiji pominju, jer im idu u prilog, one u kojima se priznaje integritet zemlje.\nOn je za TV Pink rekao da mora da se zna šta sve sadrži taj dokument, koji je omogućio pogrom 2004, pa i naredne procese, od jednostranog proglašenja nezavisnosti 2008, stava Međunarodnog suda pravde i strašnih grešaka koje su napravili.\nU članu 11 se radi o najsnažnijoj reafirmaciji sporazuma iz Rambujema, koji smo mi prethodno odbili, a koji govori o sprovođenju referenduma za konačni status KiM, ukazuje Vučić i dodaje da je i to dio rezolucije.\nIstiče i da se u članu 2 govori isključivo o nasilju i represiji snaga SRJ, a nigdje o represiji ili zločinima OVK, što znači, kako objašnjava, “da smo mi krivi za sukob na KiM”.\n“U tačkama 10 i 11 uspostavlja se međunarodno prisustvo UNMIK administracije plus privremeni prištinski organi vlasti, čime se derogira prisustvo srpskih, ne samo policijskih i vojnih snaga, već i civilnih, a na početku se kaže da moraju da se povuku sa KiM”, ističe predsjednik.\n“Na svemu ovome je insistirala albanska strana, a mi smo čitali samo ove dve rečenice, a nikada ove druge”, primjećuje on i dodaje da su te dvije tačke uvršćene u dokument samo da bi se zadovoljio ruski interes u tom trenutku, da ne bi moglo da se kaže da je potpuna srpska kapitulacija i prihvaćeno otcjepljenje Kosova od Srbije, a suštinski je stavljeno mnogo elemenata koji će kasnije omogućiti Ahtisariju i drugima sa svojim planovima da izlaze i dovesti do pogroma 2004, a zatim do samoproklanovane nezavisnosti 2008.\n“Umjesto da se mudro suprotstavimo svemu tome, mi smo pravili strašne greške”, ukazuje Vučić, zaključno sa MSP.\nOcjenjuje da i dalje imaju tešku situaciju, jer je na KiM 93 odsto Albanaca.\n“I u tim uslovima dobro se borimo i moramo da se držimo tih delova rezolucije o našem integritetu, ali niko od njih nije glup, oni su učestvovali u pripremi”, dodaje predsjednik.\nOn napominje da je ovo morao da kaže, jer ne mogu zabijati glavu u pijesak.\n“Ne mogu da spavam zbog KiM, boriću se zajedno sa svima drugima, snaznije nego što sam se borio prethodno”, poručio je Vučić.\nUpitan da komentariše stav Miroslava Lajčaka, ocjenjuje da Lajčak nije mislio da se dijalog pokrene od nule.\n“Moj osjećaj je da je on mislio, a nije to rekao, na kompletnu primjenu Briselskog sporazuma, ‘sa plus plus’ i da se tako završi cela priča. Albanci ni na to nisu spremni, oni misle da je to samo pitanje forme kako Srbija da ih prizna”, zaključuje Vučić.


BiH: Omogućeno dvojno državljanstvo\nDenis Bećirović, predsjedavjući predstavničkog doma Parlamntarne Skupštine BIH\n"Do maja 2012. godine državljanstva BiH su se odrekle 54.454 osobe. Prema svim procenama, da nema ovakvog zakonskog rješenja, milion građana BiH bi bilo primorano da se odrekne državljanstva", kazao je predsjedavajući Predstavničkog doma PSBiH Denis Bećirović.\nVijeće ministara BiH je juče utvrdio prijedlog ovog zakona s određenim izmjenama.\nTako se, na primjer, boravak u BiH kao uslov za sticanje državljanstva te zemlje naturalizacijom s dosadašnjih 13 smanjuje na osam godina.\nIstovremeno se osobama kojima je državljanstvo BiH prestalo odricanjem, otpustom ili po sili zakona omogućava ponovno dobijanje državljanstva ako imaju stalni boravak ili odobreni privremeni boravak na teritoriji BiH najmanje posljednju godinu prije podnošenja zahtjeva.\nOva izmjena je važna jer BiH, zbog odbijanja drugih država, nikada nije zaključila ugovore o dvojnom državljanstvu sa značajnim brojem država u kojima živi veliki broj njenih građana, rečeno je na sednici.\nIzbrisan je član o gubitku državljanstva po sili zakona sticanjem državljanstva druge države.\nKako bi se onemogućilo da BiH državljanstvo dobiju kriminalci, ratni zločinci ili teroristi, propisano je, između ostalog, da stranac mora priložiti dokaze da se protiv njega ne vodi krivični postupak i da ne predstavlja pretnju po bezbjednost zemlje, prenela je agencija Fena.


Fagor.rs – Coral Electric: Kvalitetni proizvodi dostupni svima\nCoral Electric je registrovani domaći brend malih kućnih aparata iza koga se nalazi jednostavna ideja – da svako zaslužuje da uživa u kvalitetnim proizvodima po pristupačnim cenama i povoljnim uslovima.\nCoral Electric – Kvalitet dostupan svima\nDomaće tržište preplavljeno je jeftinim aparatima sumnjivog kvaliteta i niske upotrebne vrednosti. Iako na prvi pogled mogu delovati povoljnije, istina je da se dugoročno nikako ne isplate. Materijali od kojih su napravljeni izuzetno su podložni kvarovima, rezervni delovi su često nedostupni a servis nezadovoljavajući, ako uopšte postoji.\nSa druge strane, poznate robne marke često formiraju cene više na osnovu imena a ne upotrebne vrednosti proizvoda. Popularni brendovi poseduju velike budžete za marketing i reklamiranje čija se cena redovno prenosi na krajnjeg kupca. Nije nepoznat slučaj da iste fabrike proizvode dva gotovo identična proizvoda od kojih jedan ima značajno višu cenu samo zbog logoa koji se na njemu nalazi.\nCoral proizvodi imaju najbolji odnos cene i kvaliteta na tržištu. Poseduju sertifikate verifikovanih domaćih istituta za kontrolu kvaliteta čime garantuju svoju vrednost, imaju odličnu podršku po pitanju garancije, servisa i dostupnosti rezervnih delova, a pri tom nemaju previsoku cenu samo na osnovu imena.\nCoral Electric proizvodi imaju izraženu upotrebnu vrednost. U sebi spajaju elemente tredicionalnog i modernog. Dizajnirani su, projektovani i izrađeni sa ciljem da Vam olakšaju svakodnevne poslove, uštede vreme i poboljšaju kvalitet života.\nU našoj bogatoj ponudi možete pronaći Coral proizvode koje ne možete nabaviti nigde drugde na tržištu. Direktnom online prodajom cilj nam je da svakome omogućimo da uživa u jedinstvenom kvalitetu koji brend Coral nudi.\nNajnoviji Coral proizvodi u ponudi\nSortiraj proizvode\tPrikazano 1 - 10 od 66 rezultata\nAparat za espreso i kapućino – CM-1100\nRoze Aparat za tursku kafu – FAKIR KAAVE ROSE\nCrveni Aparat za tursku kafu – FAKIR KAAVE RED\nMasažer za stopala – FM-1000\nVišenamenski masažer za telo – KM-007


Ozračeni smo! Širom Evrope povećana radijacija, stručnjaci još uvijek ne znaju izvor! – Aura\nOzračeni smo! Širom Evrope povećana radijacija, stručnjaci još uvijek ne znaju izvor!\nStručnjaci se još uvijek muče da otkriju uzrok misterioznih radioaktivnih čestica koje su se nasumično pojavljivale širom Evrope. Lagano povećanje radijacije izmjerilo je nekoliko mjernih stanica u Evropi, uključujući šest u Njemačkoj, piše IFLScience.\nTragovi ovog radioaktivnog izotopa pronađeni su u povišenim, ali ne i štetnim količinama u Njemačkoj, Italiji, Austriji, Švajcarskoj i Francuskoj između 29. septembra i 3. oktobra, tvrdi njemačka Savezna kancelarijaza zaštitu od zračenja.\nJoš je uvijek misterija što je tačno prouzročilo ovaj porast zračenja, ali portparol kancelarije mogao da potvrdi kako mu je podrijeklo u istočnoj Evropi. Iako nisu uspjeli da odrede tačnu lokaciju, misle da joj je ishodište u Uralu, a moguće je i južna Rusija.\nOno što mogu sa sigurnošću odbaciti, jest mogućnost da je uzrok moguća nesreća u nuklearnoj elektrani. Da je to bio slučaj, rutenijum-106 ne bi bio jedini radioaktivni element čija je količina narasla.\nNešto vrlo slično već se dogodilo u januaru i februaru ove godine, ali tada se radilo o radioaktivnom elementu jodu-131. Francuski institut radiološke zaštite i nuklearne sigurnosti (IRSN) prijavio je porast količine ovog izotopa širom Evrope, od Španjolske do Finske. I u tome je slučaju kao izvor navedena istočna Evropa.\nIako su postojale neke zastrašujuće glasine kako Rusija potajno testira oružje sa malom količinom nuklearnog materijala u Arktičkom krugu, što rezultira radioaktivnim padavinama, stvarnost je bila ipak običnija.\nStručnjaci su objasnili kako bi, da je bilo nuklearnih testova, kontrolne stanice detektovale više od samo jednog tipa radioaktivnih čestica. Kao i rutenijum-106, i jod-131 se koristi u medicinske svrhe pa je povećanje prisutnosti u atmosferi verovatno prouzročila farmaceutska kompanija pri proizvodnji radioaktivnih farmaceutskih proizvoda.


Završio se prvi online AIBG\nNa trećem po redu programerskom takmičenju AIBG Belgrade, takmičari iz cele Srbije su imali mogućnost da odmere snage u video igri.\nUspešno se završila još jedna duga noć. Organizacioni tim je ovogodišnjeg AIBG-a je uspeo uprkos svim problemima koje je ova godina donela, da uspešno organizuje online hakaton. Dvanaest timova je u toku noći vredno radilo na rešenju zadatka koji je osmislio koordinator takmičenja sa svojim timom.\nNakon 20 sati napornog rada, u finale su se plasirali samo najbolji. Treće mesto je zauzeo tim RAF Penguins koga čine studenti sa Računarskog fakulteta, drugo mesto je zauzeo tim Blinki Pinki Inki i Klajd koji se sastoji od studenata sa Elektrotehničkog i Matematičkog fakulteta, studenti sa Računarskog fakulteta i prošlogodišnji pobednici, RAF 101, zauzeli su prvo mesto i odneli nagradu u vrednosti od 100.000 RSD.\nBorbe botova, kao i svečano otvaranje i zatvaranje projekta, su se odvijali uživo i strimovani su na Facebook stranici i Youtube kanalu naše organizacije, kako bi svi zainteresovani mogli da isprate.\nOvaj projekat ne bi bio moguć bez naših dragih partnera koji su nas podržali i omogućili održavanje prvog online AIBG-a. Kompanije HTEC, VAST, Mad Head Games i Vicert su uvidele značaj ovog takmičenja i pružile pordšku studentima zeljnih znanja.\nPored kompanija, podršku su nam pružili i naši verni robni partneri, OM Made, Domaće kiflice, Kolačić sreće, Flips Cmok, Fun & Fit, Milford, Guarana, InstaGrand, Remix, Tube sokovi i Aqua Viva, bez kojih amosfra na dvadesetočasovnom takmičenju ne bi bila ista.\nVeliku zahvalnost dugujemo i Open hub-u, coworking prostoru u samom centru Beograda, što su nam ustupili prostor i omogućili održavanje takmičenja. Takođe, našu zahvalnost imaju i mediji koji su nam pomogli u širenju svesti o ovom sve popularnijem događaju.


Lenovo imenuje Đanfranka Lančija za direktora poslovanja u regionu EMEA | PC Press\nLenovo imenuje Đanfranka Lančija za direktora poslovanja u regionu EMEA\n2. april 2012. 15. mart 2017. Ana Maksimović\nBeograd, 2. april – Kompanija Lenovo, drugi po veličini proizvođač računara u svetu, najavila je danas imenovanje Đanfranka Lančija za višeg potpredsednika i predsednika kompanije Lenovo za region Evrope, Bliskog istoka i Azije (EMEA). Lanci, bivši generalni direktor i predsednik kompanije Acer, pomoći će nastavak brzog rasta poslovanja kompanije Lenovo širom regiona. Kompanija Lenovo je proizvođač računara sa najbržim rastom u svetu više od dve godine zaredom, a prošle godine preuzela je i MEDION u Nemačkoj u cilju nesmetanog kontinuiranog rasta u Evropi. Kao deo današnje najave, Lanci ističe planove koji će pozicionirati kompaniju Lenovo među prve tri računarske kompanija u regionu EMEA do 2013. godine.\n„Prošla godina bila je haotična i nesigurnost je bila prisutna na tržištu računara za veliki broj kompanija, ali mi smo ostali dosledni svojoj strategiji – da štitimo i razvijamo svoje nasleđe THINK poslovanja, i da istovremeno osvajamo nova tržišta, u potrošačkom segmentu,” rekao je Lanči, čiji mandat predsednika za EMEA region zvanično počinje 2. aprila. „Visoko smo pozicionirani u Rusiji i Nemačkoj u potrošačkom segmentu i naša strategija za ovu godinu je predstavljanje IDEA potrošačkih proizvoda u mnogo više zemalja širom regiona EMEA.”\nPredsednik i generalni direktor kompanije Lenovo, Janking Jang je dodao: „Mi u Lenovu, shvatamo da ulazimo u novu eru – „PC-plus” eru – u kojoj računar ostaje na centralnom mestu digitalnog života miliona ljudi i kompanija i u središtu ekosistema tableta, smart telefona i smart televizora. U ovoj novoj eri ne možemo samo nastaviti da beležimo rast u komercijalnom sektoru, već moramo proširiti svoje globalno prisustvo u potrošačkom sektoru kroz računare i ostale personalne uređaje. Đanfranko Lanči donosi veliko iskustvo, liderstvo i stručnost u Lenovo, upravo u ovim oblastima. Siguran sam da nam on može pomoći da idemo napred i ostvarimo svoje ciljeve u regionu EMEA i širom sveta.”\nLanči je istakao da uspon tableta i pojava novih formi računara, kao što su moderni i tanki Ultrabook računari, stvaraju mnogo novih mogućnosti za Lenovo. „EMEA je strateški bitno tržište za nas. Moramo održati primat u oblasti komercijalnih računara s obzirom na to da smo broj jedan u svetu u oblasti komercijalnih računara, dok brzo širimo svoje prisustvo u potrošačkom i sektoru malih i srednjih preduzeća širom regiona. To će nam pomoći da ostvarimo 10 odsto tržišnog udela u 10 najnaprednijih zemalja EMEA regiona i realizujemo svoj dugoročni cilj i nađemo se među tri najuspešnije računarske kompanije u regionu EMEA.”\nImenovanje Đanfranka Lančija za predsednika Lenova za region EMEA od 2. aprila 2012 dogodilo se nakon reorganizacije kompanije, koje podrazumeva stvaranje četiri nove geografske teritorije – EMEA, APLA (područje Azija i Pacifika i Latinske Amerike), Kina i Severna Amerika. Reorganizacija će stvoriti efikasnije, naprednije i fokusiranije geografske teritorije koje mogu da primene „zaštiti i osvoji“ strategiju temeljnije i efikasnije širom sveta. Ova strategija omogućila je kompaniji Lenovo da „zaštiti” svoje osnovno poslovanje u Kini i stekne profit u globalnom komercijalnom segmentu, dok ulaže u „osvajački” rast na tržištima u razvoju u oblastima potrošačkih uređaja i mobilnog interneta. Kao rezultat ove strategije, kompanija Lenovo je proizvođač računara sa najbržim rastom tokom devet uzastopnih kvartala , dok je na širem tržištu zabeležila rast u periodu od 11 uzastopnih kvartala. Kompanija, koja je već u prednosti u odnosu na svoju konkurenciju na tržištima u razvoju, nedavno je objavila svoju zaradu u trećem kvartalu, ostvarujući rekordan globalni tržišni udeo (14 odsto), rekordan profit, dobitke u praktično svakom regionu i proizvodnom segmentu i fantastičnu novu paletu proizvoda koja odgovara potrebama PC-Plus generacije.\nTagovi: direktor, emea, Lenovo\n← Canon PowerShot S100\nVirusi u telefonima →


U februaru mesecu, mesecu turizma, Turistička organizacija Srbije (TOS) organizovaće ...\nTOS planira otvaranje novog Informativnog centra u Beogradu, a biće pušten u rad i reorganizovan, osavremenjena Internet stranica TOS-a koja će ići u korak sa aktuelnim trendovima internet komunikacija, kao i besplatna WIFI zona za tranzitne turiste na graničnim prelazima. U mesecu turizma deo aktivnosti TOS će biti posvećen informisanju građana o mogućnostima i načinu korišćenju vaučera za subvencionisani odmor u Srbiji. S obzirom na hladnije vremenske uslove, turistički potencijali Srbije promovisaće se i u tržnim centrima Novog Sada, Niša i Beograda.\nMesec turizma u Srbiji počinje nagradnim kvizom „Znanje za putovanje“ na fejsbuk stranici Turističke organizacije Srbije. Od 01. februara 2016. godine svi ljubitelji putovanja moći će da se zabave, provere svoje znanje o kulturi, istoriji i prirodnoj baštini Srbije i osvoje vredne nagrade.